text:
 Avis juridique important
 |
 21999D1104(01)
 Απόφαση αριθ. 4/1999 του Συμβουλίου Σύνδεσης ΕΕ- Πολωνίας, της 4ης Αυγούστου 1999, με την οποία καθορίζονται οι όροι και οι προϋποθέσεις συμμετοχής της Πολωνίας στα κοινοτικά προγράμματα έρευνας, τεχνολογικής ανάπτυξης και επίδειξης (1998-2002) - Κοινή δήλωση της Πολωνίας και της Κοινότητας
 Επίσημη Εφημερίδα αριθ. L 281 της 04/11/1999 σ. 0071 - 0078
 ΑΠΟΦΑΣΗ αριθ. 4/1999 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΠΟΛΩΝΙΑΣτης 4ης Αυγούστου 1999με την οποία καθορίζονται οι όροι και οι προϋποθέσεις συμμετοχής της Πολωνίας στα κοινοτικά προγράμματα έρευνας, τεχνολογικής ανάπτυξης και επίδειξης (1998-2002)(1999/708/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου ("Ευρωπαϊκή Συμφωνία"),το πρόσθετο πρωτόκολλο της ευρωπαϊκής συμφωνίας σχετικά με τη συμμετοχή της Πολωνίας σε κοινοτικά προγράμματα, και ιδίως τα άρθρα 1 και 2,Εκτιμώντας τα ακόλουθα:(1) σύμφωνα με το άρθρο 1 του ως άνω πρόσθετου πρωτοκόλλου, η Πολωνία δύναται να συμμετέχει σε κοινοτικά προγράμματα πλαίσια, ειδικά προγράμματα, έργα ή άλλες κοινοτικές δράσεις που αφορούν ιδίως τους τομείς της έρευνας και της τεχνολογικής ανάπτυξης·(2) κατά τη σύνοδό του στις 12 και 13 Δεκεμβρίου 1997 στο Λουξεμβούργο, το Ευρωπαϊκό Συμβούλιο ζήτησε με τα συμπεράσματά του να παρασχεθεί στις υποψήφιες προς ένταξη χώρες η δυνατότητα να συμμετέχουν, υπό μορφή βαθμιαία αυξανόμενης ιδίας χρηματοδοτικής συνεισφοράς (χρησιμοποιώντας ενδεχομένως πόρους του PHARE για να καλύψουν μέρος της χρηματοδοτικής συμμετοχής τους), σε ορισμένα κοινοτικά προγράμματα (όπως π.χ. στον τομέα της έρευνας), ούτως ώστε να εξοικειωθούν με τις πολιτικές και τις μεθόδους εργασίας της Ένωσης·(3) στα συμπεράσματα του ιδίου Ευρωπαϊκού Συμβουλίου επισημαίνεται επίσης ότι είναι απαραίτητο να παρασχεθεί στις υποψήφιες χώρες η δυνατότητα να συμμετέχουν, ως παρατηρητές και για τα σημεία που τις αφορούν, στις επιτροπές που επικουρούν την Επιτροπή στην υλοποίηση των προγραμμάτων στα οποία αυτές συνεισφέρουν οικονομικώς·(4) με την απόφαση αριθ. 182/1999/ΕΚ, το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης ενέκριναν πρόγραμμα-πλαίσιο για τις δραστηριότητες έρευνας, τεχνολογικής ανάπτυξης και επίδειξης (1998-2002)(1) της Ευρωπαϊκής Κοινότητας, στο εξής "πέμπτο πρόγραμμα-πλαίσιο"·(5) σύμφωνα με το άρθρο 2 του ως άνω πρόσθετου πρωτοκόλλου, οι όροι και οι προϋποθέσεις συμμετοχής της Πολωνίας στις προβλεπόμενες στο άρθρο 1 δραστηριότητες αποφασίζονται από το Συμβούλιο Σύνδεσης,ΑΠΟΦΑΣΙΖΕΙ:Άρθρο 1Η Πολωνία δύναται να συμμετέχει στα ειδικά προγράμματα του πέμπτου προγράμματος-πλαισίου σύμφωνα με τους όρους, τις προϋποθέσεις, τις αρχές και τους κανόνες που καθορίζονται στα παραρτήματα Ι, ΙΙ και ΙΙΙ αντιστοίχως, τα οποία και αποτελούν αναπόσπαστο τμήμα της παρούσας απόφασης.Άρθρο 2Η παρούσα απόφαση εφαρμόζεται κατά τη διάρκεια του πέμπτου προγράμματος-πλαισίου.Άρθρο 3Η παρούσα απόφαση αρχίζει να ισχύει τριάντα ημέρες από την έκδοσή της.Βρυξέλλες, 4 Αυγούστου 1999.Για το Συμβούλιο ΣύνδεσηςΟ ΠρόεδροςB. GEREMEK(1) ΕΕ L 26 της 1.2.1999, σ. 1.ΠΑΡΑΡΤΗΜΑ ΙΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΤΗΣ ΠΟΛΩΝΙΑΣ ΣΤΑ ΕΙΔΙΚΑ ΠΡΟΓΡΑΜΜΑΤΑ ΤΟΥ ΠΕΜΠΤΟΥ ΠΡΟΓΡΑΜΜΑΤΟΣ-ΠΛΑΙΣΙΟΥ1. Ερευνητικοί φορείς εγκατεστημένοι στη Πολωνία δύνανται να συμμετάσχουν σε όλα τα ειδικά προγράμματα του πέμπτου προγράμματος-πλαισίου. Επιστήμονες ή ερευνητικοί φορείς της Πολωνίας δύνανται να συμμετάσχουν στις δραστηριότητες του Κοινού Κέντρου Ερευνών εφόσον οι δραστηριότητες αυτές δεν καλύπτονται από την προηγούμενη πρόταση.Ως "ερευνητικοί φορείς" κατά την έννοια της παρούσας απόφασης νοούνται, μεταξύ άλλων: πανεπιστήμια, ερευνητικοί οργανισμοί, βιομηχανίες (συμπεριλαμβάνονται


text: μικρές και μεσαίες επιχειρήσεις) και φυσικά πρόσωπα.2. Τα αναφερόμενα στην παράγραφο 1 συνεπάγονται:- συμμετοχή ερευνητικών φορέων εγκατεστημένων στη Πολωνία σε όλα τα ειδικά προγράμματα που έχουν θεσπισθεί κατ' εφαρμογή του πέμπτου προγράμματος-πλαισίου, σύμφωνα με τους όρους που καθορίζονται στους "κανόνες που διέπουν τη συμμετοχή των επιχειρήσεων, ερευνητικών κέντρων και πανεπιστημίων και τη διάδοση των ερευνητικών αποτελεσμάτων από την εφαρμογή του πέμπτου προγράμματος-πλαισίου της Ευρωπαϊκής Κοινότητας" (1998-2002),- χρηματοδοτική συμμετοχή της Πολωνίας στους προϋπολογισμούς των προγραμμάτων που θεσπίζονται κατ' εφαρμογή του πέμπτου προγράμματος-πλαισίου, η οποία καθορίζεται με βάση τον λόγο του ΑΕΠ της Πολωνίας προς το άρθροισμα των ΑΕΠ των κρατών μελών της Ευρωπαϊκής Ένωσης και της Πολωνίας.3. Ερευνητικοί φορείς εγκατεστημένοι στη Πολωνία που συμμετέχουν σε ερευνητικά προγράμματα της Κοινότητας έχουν, σε ό,τι αφορά την κυριότητα, εκμετάλλευση και διάδοση των πληροφοριών και της πνευματικής ιδιοκτησίας που προκύπτουν από τη συμμετοχή τους αυτή, τα ίδια δικαιώματα και υποχρεώσεις με τους εγκατεστημένους στην Κοινότητα ερευνητικούς φορείς, σύμφωνα με τα προβλεπόμενα στο παράρτημα ΙΙ.4. Η οικεία υποεπιτροπή που έχει συγκροτηθεί από το Συμβούλιο Σύνδεσης βάσει της ευρωπαϊκής συμφωνίας αναθεωρεί και αξιολογεί την εφαρμογή της παρούσας απόφασης τακτικά και τουλάχιστον μια φορά το χρόνο.5. Η χρηματοδοτική συνεισφορά της Πολωνίας στο πλαίσιο της συμμετοχής της στην υλοποίηση των ειδικών προγραμμάτων καθορίζεται κατ' αναλογία, και επιπροσθέτως προς το ύψος των πιστώσεων ανάληψης υποχρεώσεων που προβλέπεται κάθε χρόνο στον γενικό προϋπολογισμό της Ευρωπαϊκής Κοινότητας για την εκπλήρωση των χρηματοοικονομικών υποχρεώσεων που υπέχει η Επιτροπή στα πλαίσια της υλοποίησης, διαχείρισης και εκμετάλλευσης των προγραμμάτων αυτών.Ο συντελεστής αναλογικότητας που διέπει τη συνεισφορά της Πολωνίας υπολογίζεται με βάση τον λόγο του ακαθάριστου εγχώριου προϊόντος (ΑΕΠ) της Πολωνίας, σε τιμές αγοράς, προς το άρθροισμα των ΑΕΠ, σε τιμές αγοράς, των κρατών μελών της Ευρωπαϊκής Ένωσης και της Πολωνίας. Ο λόγος αυτός υπολογίζεται με βάση τα τελευταία στατιστικά δεδομένα που διαθέτει για το ίδιο έτος η Στατιστική Υπηρεσία των Ευρωπαϊκών Κοινοτήτων (Eurostat) και το χρόνο δημοσίευσης του προσχεδίου προϋπολογισμού των Ευρωπαϊκών Κοινοτήτων.Για να διευκολυνθεί η συμμετοχή της Πολωνίας στα ειδικά προγράμματα, η συνεισφορά της πραγματοποιείται ως εξής:>ΘΕΣΗ ΠΙΝΑΚΑ>Οι κανόνες που διέπουν τη χρηματοδοτική συμμετοχή της Ευρωπαϊκής Κοινότητας καθορίζονται στο παράρτημα IV της απόφασης αριθ. 182/1999/ΕΚ.Οι κανόνες που διέπουν τη χρηματοδοτική συμμετοχή της Πολωνίας καθορίζονται στο παράρτημα ΙΙΙ.6. Υπό την επιφύλαξη των διατάξεων του σημείου 3, και λαμβανομένων υπόψη των αμοιβαίων συμφερόντων της Κοινότητας και της Πολωνίας, οι ερευνητικοί φορείς οι εγκατεστημένοι στη Πολωνία που συμμετέχουν στο πέμπτο πρόγραμμα πλαίσιο έχουν τα ίδια συμβατικά δικαιώματα και υποχρεώσεις με τους εγκατεστημένους στην Κοινότητα φορείς.Για τους πολωνικούς ερευνητικούς φορείς, οι όροι και οι προϋποθέσεις που ισχύουν για την υποβολή και την αξιολόγηση προτάσεων, και για την ανάθεση και σύναψη συμβάσεων στα πλαίσια κοινοτικών προγραμμάτων, είναι ίδιοι με εκείνους που σιχύουν για τις συμβάσεις που συνάπτονται στα πλαίσια των ιδίων προγραμμάτων με ερευνητικούς φορείς της Κοινότητας, λαμβανομένων υπόψη των αμοιβαίων συμφερόντων της Κοινότητας και της Πολωνίας.Πολωνοί εμπειρογνώμονες δύνανται να είναι υποψήφιοι, παράλληλα με εμπειρογνώμονες από την Κοινότητα, κατά την επιλογή αξιολογητών ή εμπειρογνωμόνων στα πλαίσια των κοινοτικών προγραμμάτων έρευνας και τεχνολογικής ανάπτυξης και επίδειξης και να συμμετέχουν ως

type: contracts

jurisdiction: EU


text: μέλη στις συμβουλευτικές ομάδες και στα λοιπά συμβουλευτικά όργανα που επικουρούν την Επιτροπή στην υλοποίηση του πέμπτου προγράμματος πλαισίου.Πολωνικός ερευνητικός φορέας δύναται να είναι συντονιστής έργου υπό τους ίδιους όρους και προϋποθέσεις με εκείνους που ισχύουν για τους εγκατεστημένους στην Κοινότητα φορείς. Σύμφωνα με τους χρηματοοικονομικούς κανονισμούς της Κοινότητας, στους συμβατικούς διακανονισμούς που συνάπτονται με, ή από, πολωνικούς ερευνητικούς φορείς, προβλέπεται η διενέργεια επιθεωρήσεων και λογιστικών ελέγχων εκ μέρους, ή κατ' εξουσιοδότηση, της Επιτροπής και του Ελεγκτικού Συνεδρίου. Λογιστικοί έλεγχοι δύνανται να διενεργηθούν με σκοπό τον έλεγχο των εσόδων και εξόδων τέτοιου είδους φορέων, σε συσχετισμό με τις συμβατικές τους υποχρεώσεις έναντι της Κοινότητας. Μέσα σε πνεύμα συνεργασίας και αμοιβαίου συμφέροντος, οι αρμόδιες πολωνικές αρχές παρέχουν κάθε δυνατή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια τέτοιων ελέγχων.7. Η Κοινότητα και η Πολωνία καταβάλλουν κάθε δυνατή προσπάθεια, στα πλαίσια των υφιστάμενων διατάξεων, ώστε διευκολύνουν τις μετακινήσεις και τη διαμονή των ερευνητών που συμμετέχουν σε δραστηριότητες καλυπτόμενες από την παρούσα απόφαση, στη Πολωνία και στην Κοινότητα, καθώς και τις διασυνοριακές μετακινήσεις αγαθών προοριζόμενων να χρησιμοποιηθούν σε τέτοιες δραστηριότητες.Τα αγαθά και οι υπηρεσίες που προορίζονται να χρησιμοποιηθούν στα πλαίσια δραστηριοτήτων καλυπτόμενων από την παρούσα απόφαση απαλλάσσονται από τους πολωνικούς έμμεσους φόρους και τελωνειακούς δασμούς της Πολωνίας και δεν υπόκεινται σε απαγορεύσεις ή περιορισμούς επί των εισαγωγών και εξαγωγών.8. Εκπρόσωποι της Πολωνίας συμμετέχουν, ως παρατηρητές και μόνο για τα σημεία που αφορούν τη Πολωνία, στις επιτροπές προγράμματος του πέμπτου προγράμματος-πλαισίου. Οι επιτροπές αυτές συνεδριάζουν χωρίς να είναι παρόντες οι εκπρόσωποι της Πολωνίας κατά τη στιγμή της ψηφοφορίας. Η Πολωνία ενημερώνεται σχετικά. Για τη συμμετοχή των εκπροσώπων της Πολωνίας, σύμφωνα με την παράγραφο αυτή, ισχύει ό,τι και για τη συμμετοχή των εκπροσώπων των κρατών μελών, ακόμη και για τις διαδικασίες παραλαβής πληροφοριών και τεκμηρίωσης.9. Η Κοινότητα και η Πολωνία δύνανται, ανά πάσα στιγμή, να προβούν σε καταγγελία δραστηριοτήτων διεξαγόμενων βάσει της παρούσας απόφασης, κατόπιν έγγραφης προειδοποίησης δώδεκα μηνών. Τα έργα και οι δραστηριότητες που βρίσκονται σε εξέλιξη κατά το χρόνο καταγγελίας συνεχίζονται μέχρις ότου ολοκληρωθούν σύμφωνα με τους όρους που καθορίζονται στην παρούσα απόφαση.Σε περίπτωση κατά την οποία η Κοινότητα αποφασίσει να αναθεωρήσει ένα ή περισσότερα κοινοτικά προγράμματα, είναι δυνατή η καταγγελία δραστηριοτήτων διεξαγόμενων βάσει της παρούσας απόφασης υπό όρους που θα συμφωνηθούν από κοινού. Το ακριβές περιεχόμενο των αναθεωρημένων προγραμμάτων κοινοποιείται στη Πολωνία εντός μίας εβδομάδας από την έγκρισή τους από την Κοινότητα. Η Κοινότητα και η Πολωνία κοινοποιούν η μία στην άλλη, εντός μηνός από την έκδοση της σχετικής κοινοτικής απόφασης, οιαδήποτε πρόθεση καταγγελίας των δραστηριοτήτων.Σε περίπτωση που η Κοινότητα εγκρίνει νέο πολυετές πρόγραμμα πλαίσιο δραστηριοτήτων έρευνας, ανάπτυξης, τεχνολογικής ανάπτυξης και επίδειξης, το Συμβούλιο Σύνδεσης δύναται να καθορίσει τους όρους και τις προϋποθέσεις συμμετοχής της Πολωνίας στο νέο πρόγραμμα.ΠΑΡΑΡΤΗΜΑ ΙΙΑΡΧΕΣ ΣΧΕΤΙΚΑ ΜΕ ΤΟΝ ΕΠΙΜΕΡΙΣΜΟ ΤΩΝ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣΤα δικαιώματα πνευματικής ιδιοκτησίας που θεμελιώνονται ή παραχωρούνται βάσει της παρούσας απόφασης επιμερίζονται όπως ορίζει το παρόν παράρτημα.I. ΕφαρμογήΤο παρόν παράρτημα έχει εφαρμογή στην έρευνα που διεξάγεται κατ' εφαρμογή των διατάξεων της παρούσας απόφασης (στο εξής "κοινή έρευνα"), υπό την


text: επιφύλαξη αντίθετων διακανονισμών μεταξύ της Κοινότητας και της Πολωνίας (στο εξής "συμβαλλόμενα μέρη").II. Κυριότητα, επιμερισμός και άσκηση των δικαιωμάτων1. Για τους σκοπούς της παρούσας απόφασης, ο όρος "πνευματική ιδιοκτησία" έχει την έννοια που προβλέπεται στο άρθρο 2 της σύμβασης της Στοκχόλμης της 14ης Ιουλίου 1967 για την ίδρυση του Παγκόσμιου Οργανισμού Πνευματικής Ιδιοκτησίας.2. Το παρόν παράρτημα καλύπτει τον επιμερισμό των δικαιωμάτων, συμφερόντων και δικαιωμάτων εκμετάλλευσης των συμβαλλόμενων μερών και των προερχόμενων από αυτά συμμετοτεχόντων. Έκαστο συμβαλλόμενο μέρος και οι προερχόμενοι από αυτό συμμετέχοντες διασφαλίζουν ότι το αντισυμβαλλόμενο μέρος και οι προερχόμενοι από αυτό συμμετέχοντες λαμβάνουν τα δικαιώματα πνευματικής ιδιοκτησίας που τους αναλογούν βάσει του παρόντος παραρτήματος. Κατά τα άλλα, το παρόν παράρτημα δεν μεταβάλλει ούτε προδικάζει τον επιμερισμό των δικαιωμάτων, συμφερόντων και δικαιωμάτων εκμετάλλευσης μεταξύ ενός συμβαλλόμενου μέρους και των υπηκόων του ή των προερχόμενων από αυτό συμμετεχόντων, ο οποίος διέπεται από τη νομοθεσία και τις πρακτικές που ισχύουν σε κάθε συμβαλλόμενο μέρος.3. Εφαρμόζονται και οφείλουν να προβλέπονται στους συμβατικούς διακανονισμούς οι ακόλουθες αρχές:α) Κατάλληλη προστασία της πνευματικής ιδιοκτησίας. Τα συμβαλλόμενα μέρη, οι υπηρεσίες τους ή/και οι προερχόμενοι από αυτά συμμετέχοντες, κατά περίπτωση, κοινοποιούν αμοιβαίως και σε εύλογο χρονικό διάστημα τη δημιουργία πνευματικής ιδιοκτησίας στα πλαίσια της παρούσας απόφασης ή των εκτελεστικών διακανονισμών και επιδιώκουν έγκαιρα την προστασία της εν λόγω πνευματικής ιδιοκτησίας.β) Συνεκτίμηση της συνεισφοράς των συμβαλλόμενων μερών και των προερχόμενων από αυτά συμμετεχόντων κατά τον καθορισμό των αντίστοιχων δικαιωμάτων και συμφερόντων.γ) Αποτελεσματική εκμετάλλευση των αποτελεσμάτων.δ) Μη διακριτική μεταχείριση των συμμετεχόντων του άλλου μέρους εν συγκρίσει με τους ημεδαπούς.ε) Προστασία των εμπιστευτικών επιχειρηματικών πληροφοριών.4. Οι συμμετέχοντες καταρτίζουν από κοινού πρόγραμμα διαχείρισης της τεχνολογίας (ΠΔΤ) στο οποίο περιλαμβάνονται οι όροι που ισχύουν όσον αφορά την κυριότητα και τη χρήση, συμπεριλαμβανομένης της δημοσίευσης, των πληροφοριών και της πνευματικής ιδιοκτησίας που θα προκύψουν κατά την πορεία της κοινής έρευνας. Στο προσάρτημα του παρόντος παρατήματος παρέχονται ενδεικτικά τα χαρακτηριστικά του ΠΔΤ. Τα ΠΔΤ εγκρίνονται από την αρμόδια υπηρεσία ή φορέα του συμβαλλόμενου μέρους που ενέχεται στη χρηματοδότηση της έρευνας, πριν από τη σύναψη των αντίστοιχων συμβάσεων συνεργασίας σε θέματα έρευνας και ανάπτυξης, τις οποίες αφορά το καθένα.Κατά την κατάρτιση των ΠΔΤ λαμβάνοντια υπόψη οι στόχοι της κοινής έρευνας, η σχετική χρηματοδοτική ή άλλη συνεισφορά των συμβαλλόμενων μερών ή των συμμετεχόντων, τα πλεονεκτήματα και μειονεκτήματα της παραχώρησης αδειών ανά επικράτεια ή για συγκεκριμένα πεδία χρήσης, οι απαιτήσεις που επιβάλλουν οι εφαρμοστέες νομοθεσίες, συμπεριλαμβανομέων των σχετικών με τα δικαιώματα πνευματικής ιδιοκτησίας νομοθετικών διατάξεων, των συμβαλλόμενων μερών, καθώς και κάθε άλλος ενδεδειγμένος κατά την κρίση των συμμετεχόντων παράγοντας. Στα ΠΔΤ προσδιορίζονται επίσης τα σχετικά με την πνευματική ιδιοκτησία δικαιώματα και υποχρεώσεις που συνδέονται με τις ερευνητικές εργασίες των επισκεπτών ερευνητών.5. Οι πληροφορίες ή η πνευματική ιδιοκτησία που προκύπτουν στο πλαίσιο κοινής έρευνας και δεν καλύπτονται από το αντίστοιχο ΠΔΤ, επιμερίζονται, με τη συναίνεση των συμβαλλόμενων μερών, σύμφωνα με τις αρχές που καθορίζονται στο συγκεκριμένο ΠΔΤ. Σε περίπτωση διαφωνίας, οι υπόψη πληροφορίες ή στοιχεία πνευματικής ιδιοκτησίας ανήκουν εξ αδιαιρέτου σε όλους τους συμμετέχοντες στην κοινή έρευνα από την οποία αυτά προέκυψαν. Οι συμμετέχοντες που εμπίπτουν στην παρούσα


text: διάταξη έχουν το δικαίωμα να κάνουν χρήση των εν λόγω πληροφοριών ή στοιχείων πνευματικής ιδιοκτησίας για ίδια εμπορική εκμετάλλευση, χωρίς γεωγραφικό περιορισμό.6. Έκαστο συμβαλλόμενο μέρος μεριμνά ώστε να παραχωρούνται στον αντισυμβαλλόμενο και στους προερχόμενους από αυτόν συμμετέχοντες τα δικαιώματα πνευματικής ιδιοκτησίας που τους αναλογούν σύμφωνα με τις ανωτέρω αρχές.7. Έκαστο συμβαλλόμενο μέρος καταβάλλει κάθε δυνατή προσπάθεια, τηρώντας ταυτοχρόνως τους όρους ανταγωνισμού που ισχύουν στους τομείς που επιρεάζονται από την απρούσα απόφαση, ώστε να διασφαλίσει ότι τα δικαιώματα που έχουν αποκτηθεί βάσει της παρούσας απόφασης και των στο πλαίσιο αυτής διακανονισμών, ασκούνται κατά τρόπον ώστε να ενθαρρύνονται ιδίως i) η διάδοση και η χρήση των πληροφοριών που παράγονται, κοινοποιούνται ή καθίστανται διαθέσιμες με οποιονδήποτε άλλο τρόπο, δυνάμει της παρούσας απόφασης, και ii) η θέσπιση και η εφαρμογή διεθνών προτύπων.8. Η λύση της συνεργασίας δεν θίγει τα δικαιώματα ούτε τις υποχρεώσεις που απορρέουν από τις διατάξεις του παρόντος παραρτήματος.III. Διεθνείς συμβάσειςΤα αποκλειστικά δικαιώματα που ανήκουν στα συμβαλλόμενα μέρη ή στους προερχόμενους από αυτά συμμετέχοντες αντιμετωπίζονται σύμφωνα με τις εφαρμοστέες διεθνείς συμβάσεις, στις οποίες περιλαμβάνονεται και η συμφωνία TRIPS (συμφωνία για τις εμπορικές πτυχές των δικαιωμάτων πνευματικής ιδιοκτησίας, της οποίας η διαχείριση εξασφαλίζεται από τον Παγκόσμιο Οργανισμό Εμπορίου) καθώς και στη σύμβαση της Βέρνης (πράξη των Παρισίων του 1971) και στη σύμβαση των Παρισίων (πράξη της Στοκχόλμης του 1967).IV. Επιστημονικές συγγραφικές εργασίεςΥπό την επιφύλαξη των διατάξεων του τμήματος V, και εκτός αν άλλως ορίζεται στο ΠΔΤ, τα αποτελέσματα της κοινής έρευνας δημοσιεύονται από κοινού από τα συμβαλλόμενα μέρη ή τους συμμετέχοντες στη συγκεκριμένη κοινή έρευνα. Εφαρμόζονται οι ακόλουθες διαδικασίες, τηρουμένου του ανωτέρω γενικού κανόνα:1. Σε περίπτωση δημοσίευσης από ένα συμβαλλόμενο μέρος ή από δημόσιους φορείς αυτού του συμβαλλόμενου μέρους, επιστημονικών και τεχνικών περιοδικών, άρθρων, εκθέσεων, βιβλίων, συμπεριλαμβανομένων των βιντεοεγγραφών και του λογισμικού υπολογιστών, τα οποία είναι προϊόντα κοινής έρευνας διεξαχθείσας βάσει της παρούσας απόφασης, παραχωρείται ατελώς στον αντισυμβαλλόμενο παγκόσμια, μη αποκλειστική και αμετάκλητη άδεια μετάφρασης, αναπαραγωγής, προσαρμογής, μετάδοσης και δημόσιας διανομής των εν λόγω εργασιών.2. Τα συμβαλλόμενα μέρη διασφαλίζουν την ευρύτερη δυνατή διάδοση των συγγραφικών εργασιών επιστημονικού χαρακτήρα που είναι προϊόν κοινής έρευνας κατ' εφαρμογή των διατάξεων της παρούσας απόφασης και έχουν δημοσιευτεί από ανεξάρτητους εκδότες.3. Σε όλα τα αντίτυπα των προστατευόμενων με αποκλειστικά δικαιώματα εργασιών, τα οποία εκδίδονται και τίθενται σε κυκλοφορία δυνάμει της παρούσας διάταξης, αναγράφονται τα ονόματα του ή των συγγραφέων της εργασίας, εκτός εάν αυτοί αρνηθούν ρητά να αναφερθεί το όνομά τους. Τα εν λόγω αντίτυπα φέρουν επίσης σαφή και ευδιάκριτη μνεία της στήριξης που προσέφεραν τα συμβαλλόμενα μέρη στο πλαίσιο της συνεργασίας τους.V. Ακοινοποίητες πληροφορίεςΑ. Ακοινοποίητες τεκμηριακές πληροφορίες1. Έκαστο συμβαλλόμενο μέρος, οι υπηρεσίες του ή οι προερχόμενοι από αυτό συμμετέχοντες, κατά περίπτωση, προσδιορίζουν, το νωρίτερο δυνατόν και κατά προτίμηση στο πρόγραμμα διαχείρισης της τεχνολογίας, τις πληροφορίες που επιθυμούν να μην κοινοποιηθούν, λαμβάνοντας υπόψη, μεταξύ άλλων, τα ακόλουθα κριτήρια:α) τον εμπιστευτικό χαρακτήρα των πληροφοριών, υπό την έννοια ότι οι πληροφορίες, στο σύνολό τους ή με τη συγκεκριμένη μορφή ή διάταξη των συστατικών τους στοιχείων, δεν είναι ευρέως γνωστές ή εύκολα προσιτές με νόμισμα μέσα στους ειδικούς του δεδομένου κλάδου·β)


text: την πραγματική ή δυναμική εμπορική αξία που έχουν οι πληροφορίες, λόγω του εμπιστευτικού τους χαρακτήρα·γ) την προγενέστερη προστασία των πληροφοριών, υπό την έννοια ότι ο νόμιμος κάτοχός τους είχε προβεί σε ενέργειες δικαιολογημένες από τις περιστάσεις, για να κατοχυρώσει το απόρρητό τους.Τα σμβαλλόμενα μέρη, οι υπηρεσίες τους ή οι προερχόμενοι από αυτά συμμετέχοντες, κατά περίπτωση, δύνανται σε ορισμένες περιπτώσεις να συμφωνήσουν ως προς τη μη κοινοποίηση, εκτός αντίθετων διατάξεων, του συνόλου ή μέρους των στοιχείων που παρέχονται, ανταλλάσσονται ή παράγονται στο πλαίσιο της κοινής έρευνας.2. Έκαστο συμβαλλόμενο μέρος μεριμνά ώστε το ίδιο και οι προερχόμενοι από αυτό συμμετέχοντες να επισημαίνουν επακριβώς τις ακοινοποίητες πληροφορίες, π.χ. με κατάλληλη σήμανση ή περιοριστική επιγραφή. Το ίδιο ισχύει επίσης για οποιαδήποτε αναπαραγωγή του συνόλου ή μέρους των πληροφοριών αυτών.Το συμβαλλόμενο μέρος ή ο συμμετέχων που λαμβάνει γνώση ακοινοποίητων πληροφοριών, οφείλει να σεβαστεί τον προνομιακό τους χαρακτήρα. Οι περιορισμοί αυτοί αίρονται αυτομάτως, όταν οι συγκεκριμένες πληροφορίες δημοσιοποιούνται από τον κάτοχό τους.3. Οι ακοινοποίητες πληροφορίες που γνωστοποιούνται βάσει της παρούσας απόφασης δύνανται να διαδοθούν από το συμβαλλόμενο μέρος παραλήπτη ή από οργανισμό αυτού στο προσωπικό ή σε άτομα που εργάζονται για το συμβαλλόμενο μέρος ή τον οργανισμό τον ειδικά εξουσιοδοτημένο προς τούτο για τους ιδιαίτερους σκοπούς της διεξαγόμενης κοινής έρευνας, υπό τον όρο ότι η διάδοση των ακοινοποίητων αυτών πληροφοριών ανταποκρίνεται στις διατάξεις συμφωνίας περί τήρησης του απορρήτου και ότι ο εμπιστευτικός χαρακτήρας των συγκεκριμένων πληροφοριών είναι εύκολα αναγνωρίσιμος, όπως ορίζεται ανωτέρω.4. Με την προγενέστερη γραπτή συγκατάθεση του συμβαλλόμενου μέρους που παρέχει ακοινοποίητες πληροφορίες, το συμβαλλόμενο μέρος παραλήπτης δύναται να διαδώσει τις συγκεκριμένες πληροφορίες ευρύτερα από όσο κατά τα άλλα προβλέπεται στην παράγραφο 3 ανωτέρω. Τα συμβαλλόμενα μέρη συνεργάζονται για τον καθορισμό των διαδικασιών αίτησης και χορήγησης της εν λόγω γραπτής συγκατάθεσης, και έκαστο συμβαλλόμενο μέρος χορηγεί τη σχετική έγκριση στο βαθμό που αυτό του επιτρέπεται από την εσωτερική του πολιτική και τις εθνικές τους νομοθετικές και κανονιστικές διατάξεις.Β. Λοιπές ακοινοποίητες πληροφορίεςΟι μη τεκμηριακές ακοινοποίητες και λοιπές πληροφορίες οι οποίες παρέχονται στα πλαίσια σεμιναρίων και άλλων συσκέψεων διεξαγόμενων βάσει της παρούσας απόφασης, καθώς και οι πληροφορίες που προκύπτουν από την απόσπαση προσωπικού, τη χρήση εγκαταστάσεων ή την εκτέλεση κοινών έργων, αντιμετωπίζονται από τα συμβαλλόμενα μέρη και τους προερχόμενους από αυτά συμμετέχοντες σύμφωνα με τις αρχές περί τεκμηριακών πληροφοριών που καθορίζονται στην παρούσα απόφαση, υπό τον όρο, ωστόσο, ότι οι παραλήπτες των εν λόγω ακοινοποίητων ή άλλων εμπιστευτικών ή προνομιακών πληροφοριών λαμβάνουν γνώση του εμπιστευτικού χαρακτήρα των πληροφοριών αυτών κατά το χρόνο γνωστοποίησής τους.Γ. ΈλεγχοςΈκαστο συμβαλλόμενο μέρος καταβάλλει κάθε δυνατή προσπάθεια ώστε να διασφαλίσει ότι οι ακοινοποίητες πληροφορίες των οποίων λαμβάνει γνώση βάσει της παρούσας απόφασης ελέγχονται όπως προβλέπεται στο παρόν παράρτημα. Εάν ένα από τα συμβαλλόμενα μέρη διαπιστώσει ότι δεν είναι σε θέση ή είναι λογικά αναμενόμενο ότι θα πάψει να είναι σε θέση να τηρήσει τις περί μη διάδοσης πληροφοριών διατάξεις των τμημάτων Α και Β ανωτέρω, ενημερώνει αμέσως τον αντισυμβαλλόμενο σχετικά. Τα συμβαλλόμενα μέρη πραγματοποιούν, στη συνέχεια, διαβουλεύσεις προκειμένου να καθορίσουν την ενδεδειγμένη πορεία δράσης.ΠροσάρτημαΕνδεικτικά χαρακτηριστικά στοιχεία του ΠΔΤΤο ΠΔΤ συνιστά ειδική συμφωνία συνομολογούμενη


text: μεταξύ των συμμετεχόντων σε κοινή έρευνα, στην οποία καθορίζονται οι όροι διεξαγωγής της κοινής έρευνας καθώς και τα αντίστοιχα δικαιώματα και υποχρεώσεις των συμμετεχόντων.Όσον αφορά την πνευματική ιδιοκτησία, στο ΠΔΤ κατά κανόνα καθορίζονται, μεταξύ άλλων, τα θέματα κυριότητας, προστασίας, τα δικαιώματα χρήσης για σκοπούς έρευνας και ανάπτυξης, οι όροι εκμετάλλευσης και διάδοσης, συμπεριλαμβανομένης της από κοινού δημοσίευσης, τα δικαιώματα και οι υποχρεώσεις των επισκεπτών ερευνητών καθώς και οι διαδικασίες επίλυσης των διαφορών. Στο ΠΔΤ μπορεί επίσης να καθορίζονται οι όροι που θα διέπουν τα αρχικά και τα νέα στοιχεία, την παραχώρηση αδειών και τα παραδοτέα.ΠΑΡΑΡΤΗΜΑ ΙΙΙΧΡΗΜΑΤΟΟΙΚΟΝΟΜΙΚΟΙ ΚΑΝΟΝΕΣ ΠΟΥ ΔΙΕΠΟΥΝ ΤΗ ΧΡΗΜΑΤΟΔΟΤΙΚΗ ΣΥΜΜΕΤΟΧΗ ΤΗΣ ΠΟΛΩΝΙΑΣ ΓΙΑ ΤΗΝ ΟΠΟΙΑ ΓΙΝΕΤΑΙ ΛΟΓΟΣ ΣΤΟ ΠΑΡΑΡΤΗΜΑ Ι ΣΗΜΕΙΟ 51. Το συντομότερο δυνατόν, και το αργότερο έως την 1η Σεπτεμβρίου κάθε οικονομικού έτους, η Επιτροπή των Ευρωπαϊκών Κοινοτήτων κοινοποιεί στη Πολωνία, μαζί με τα συναφή αρχικά στοιχεία, τα ποσά που περιγράφονται στη συνέχεια, και ενημερώνει σχετικά την υποεπιτροπή που προβλέπεται στο παράρτημα Ι παράγραφος 4:- το ύψος των πιστώσεων ανάληψης υποχρεώσεων που προβλέπονται στην κατάσταση δαπανών του προσχεδίου προϋπολογισμού της Ευρωπαϊκής Κοινότητας για το πέμπτο πρόγραμμα-πλαίσιο- το κατ' εκτίμηση ποσό που αντιστοιχεί, βάσει του προσχεδίου προϋπολογισμού, στη συμμετοχή της Πολωνίας στο πέμπτο πρόγραμμα-πλαίσιο.Παρ' όλα αυτά, προς διευκόλυνση των εσωτερικών δημοσιονομικών διαδικασιών, οι υπηρεσίες της Επιτροπής παρέχουν αντίστοιχα ενδεικτικά ποσά το αργότερο στις 30 Μαΐου κάθε έτους.Μόλις εγκριθεί ο γενικός προϋπολογισμός, η Επιτροπή κοινοποιεί στην Πολωνία τα ποσά του πρώτου εδαφίου στην κατάσταση δαπανών που αντιστοιχεί στη συμμετοχή της Πολωνίας.2. Το αργότερο την 1η Ιανουρίου και την 15η Ιουνίου κάθε οικονομικού έτους, η Επιτροπή απευθύνει στην Πολωνία πρόσκληση για την καταβολή ποσού αντίστοιχου προς τη συνεισφορά της βάσει της παρούσας απόφασης. Οι εν λόγω προσκλήσεις προβλέπουν, αντιστοίχως, καταβολή, εκ μέρους της Πολωνίας:- των έξι δωδεκάτων της συνεισφοράς της, το αργότερο μέχρι τις 20 Φεβρουαρίου,και- των έξι δωδεκάτων που υπολείπονται, το αργότερο μέχρι τις 15 Ιουλίου.Ωστόσο, τα έξι δωδέκατα τα καταβλητέα το αργότερο μέχρι 20 Φεβρουαρίου υπολογίζονται βάσει του ποσού που αναγράφεται στην κατάσταση εσόδων του προσχεδίου προϋπολογισμού: η οριστική τακτοποίηση πραγματοποιείται με την πληρωμή και του υπόλοιπου ποσού, καταβλητέου το αργότερο μέχρι 15 Ιουλίου.Για το πρώτο έτος εφαρμογής της παρούσας απόφασης, η Επιτροπή κοινοποιεί την πρώτη πρόσκληση πληρωμής, εντός 30 ημερών από την έναρξη ισχύος της απόφασης. Σε περίπτωση που κοινοποιηθεί μετά τις 15 Ιουνίου, η πρόσκληση προβλέπει την καταβολή, εντός 30 ημερών, των δώδεκα δωδεκάτων της συμμετοχής της Πολωνίας, υπολογιζόμενων βάσει του ποσού που αναγράφεται στην κατάσταση εσόδων του προϋπολογισμού.Η χρηματοδοτική συμμετοχή της Πολωνίας εκφράζεται και καταβάλλεται σε ευρώ.Η Πολωνία καταβάλλει τη συμμετοχή της δυνάμει της παρούσας απόφασης με βάση το χρονοδιάγραμμα της παρούσας παραγράφου. Τυχόν καθυστέρηση στην πληρωμή συνεπάγεται επιβάρυνση με τόκους οι οποίοι υπολογίζονται βάσει του διατραπεζικού επιτοκίου δανεισμού (IBOR) ενός μηνός για συναλλαγές σε ευρώ, όπως ανακοινώνεται από την ISDA (International Swap Dealers' Association) στη σελίδα ISDA του Reuters. Το επιτόκιο αυτό αυξάνεται κατά 1,5 % για κάθε μήνα καθυστέρησης. Το αυξημένο επιτόκιο ισχύει για ολόκληρη την περίοδο καθυστέρησης. Ωστόσο, οι τόκοι θεωρούνται οφειλόμενοι μόνον εάν η καθυστέρηση πληρωμής της συμμετοχής υπερβαίνει τις


text: τριάντα ημέρες με βάση τα προβλεπόμενα στην παρούσα παράγραφο.Τα έξοδα ταξιδίων στα οποία υποβάλλονται οι αντιπρόσωποι και εμπειρογνώμονες της Πολωνίας στα πλαίσια της συμμετοχής τους στις εργασίες των ομάδων και φορέων που αναφέρονται στο παράρτημα Ι παράγραφος 6 και των επιτροπών που αναφέρονται στην παράγραφο 8 της παρούσας απόφασης καθώς και στα πλαίσια της υλοποίησης του πέμπτου προγράμματος πλαισίου, αποδίδονται από την Επιτροπή υπό τους ίδιους όρους και σύμφωνα με τις ίδιες διαδικασίες που εφαρμόζονται σήμερα για αντιπροσώπους και εμπειρογνώμονες των κρατών μελών της Ευρωπαϊκής Ένωσης.3. Η χρηματοδοτική συμμετοχή της Πολωνίας στο πέμπτο πρόγραμμα πλαίσιο σύμφωνα με το παράρτημα Ι παράγραφος 5 παραμένει κανονικά αμετάβλητη για το εκάστοτε οικονομικό έτος.Κατά τη στιγμή κλεισίματος των λογαριασμών που αφορούν το οικονομικό έτος (n), και στο πλαίσιο κατάρτισης του λογαριασμού διαχείρισης, η Επιτροπή προχωρεί σε τακτοποίηση των λογαριασμών σε ό,τι αφορά τη συμμετοχή της Πολωνίας, λαμβάνοντας υπόψη τυχόν αλλαγές που επήλθαν λόγω μεταβιβάσεων, διαγραφών, μεταφορών υπολοίπων, άρσης οφειλών ή με συμπληρωματικούς και διορθωτικούς προϋπολογισμούς κατά τη διάρκεια του οικονομικού έτους. Η τακτοποίηση αυτή γίνεται με τη δεύτερη πληρωμή της συμμετοχής για το έτος (n + 1). Περαιτέρω τακτοποιήσεις θα γίνονται κάθε χρόνο μέχρι τον Ιούλιο του 2006.Τα ποσά που καταβάλλει η Πολωνία πιστώνονται στα κοινοτικά προγράμματα ως έσοδα του προϋπολογισμού της Ευρωπαϊκής Ένωσης.Ο δημοσιονομικός κανονισμός που έχει εφαρμογή για τον γενικό προϋπολογισμό των Ευρωπαϊκών Κοινοτήτων εφαρμόζεται και στη διαχείριση των πιστώσεων.4. Το αργότερο μέχρι τις 31 Μαΐου του εκάστοτε οικονομικού έτους (n + 1), καταρτίζεται και αποστέλλεται στη Πολωνία προς ενημέρωσή της, η κατάσταση πιστώσεων για το πέμπτο πρόγραμμα πλαίσιο σε συσχετισμό με το προηγούμενο οικονομικό έτος (n), σύμφωνα με τη διάταξη του λογαριασμού διαχείρισης της Επιτροπής.Κοινή δήλωση της Πολωνίας και της ΚοινότηταςΗ Δημοκρατία της Πολωνίας και η Κοινότητα συμφωνούν ότι επιπλέον των διατάξεων της παρούσας απόφασης του Συμβουλίου Σύνδεσης, επιτρέπεται η συμμετοχή ερευνητικών φορέων της Κοινότητας στα ερευνητικά προγράμματα και δραστηριότητες της Δημοκρατίας της Πολωνίας που αντιστοιχούν στα προγράμματα και δραστηριότητες του πέμπτου κοινοτικού προγράμματος πλαισίου έρευνας, τεχνολογικής ανάπτυξης και επίδειξης (1998-2002) και ότι για το σκοπό αυτό θα πραγματοποιηθεί χωριστή ανταλλαγή επιστολών μεταξύ της Δημοκρατίας της Πολωνίας και της Κοινότητας.


text:
 Avis juridique important
 |
 21997D1008(01)
 Απόφαση αριθ. 2/97 της Επιτροπής Τελωνειακής Συνεργασίας ΑΚΕ-ΕΚ της 15ης Σεπτεμβρίου 1997 για παρέκκλιση από τον ορισμό της έννοιας «προϊόντα καταγωγής» ή «καταγόμενα προϊόντα» προκειμένου να ληφθεί υπόψη η ιδιαίτερη κατάσταση των Νήσων Φίτζι και της Παπουασίας-Νέας Γουινέας όσον αφορά την παραγωγή κονσερβών τόνου (κωδικός ΕΣ ex 16.04)
 Επίσημη Εφημερίδα αριθ. L 275 της 08/10/1997 σ. 0005 - 0007
 ΑΠΟΦΑΣΗ αριθ. 2/97 ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ της 15ης Σεπτεμβρίου 1997 για παρέκκλιση από τον ορισμό της έννοιας «προϊόντα καταγωγής» ή «καταγόμενα προϊόντα» προκειμένου να ληφθεί υπόψη η ιδιαίτερη κατάσταση των Νήσων Φίτζι και της Παπουασίας-Νέας Γουινέας όσον αφορά την παραγωγή κονσερβών τόνου (κωδικός ΕΣ ex 16.04) (97/651/ΕΚ)Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ,Έχοντας υπόψη την τέταρτη σύμβαση ΑΚΕ-ΕΚ, που υπογράφηκε στο Λομέ στις 15 Δεκεμβρίου 1989, όπως αναθεωρήθηκε με τη συμφωνία που υπογράφηκε στον Μαυρίκιο στις 4 Νοεμβρίου 1995, και ιδίως το άρθρο 31 παράγραφοι 8, 9 και 10 του πρωτοκόλλου αριθ. 1,Εκτιμώντας:ότι είναι δυνατόν να επιτραπούν παρεκκλίσεις από τους κανόνες καταγωγής που παρατίθενται στο εν λόγω πρωτόκολλο εφόσον δικαιολογούνται από την ανάπτυξη των υφισταμένων βιομηχανιών ή την εγκατάσταση νέων 7ότι το άρθρο 31 παράγραφος 8 του πρωτοκόλλου αριθ. 1 προβλέπει ειδική διαδικασία για τις παρεκκλίσεις σχετικά με τις κονσέρβες και τα φιλέτα τόνου (καρέ), οι οποίες μπορεί να χορηγηθούν αυτομάτως για ετήσια ποσόστωση 4 000 τόνων κονσερβών τόνου και 500 τόνων φιλέτων τόνου (καρέ) 7ότι τα κράτη της Αφρικής, της Καραϊβικής και του Ειρηνικού (κράτη ΑΚΕ) υπέβαλαν στις 7 Φεβρουαρίου 1997, αίτηση εξ ονόματος των κυβερνήσεων των Νήσων Φίτζι και της Παπουασίας-Νέας Γουινέας, για παρέκκλιση από τον κανόνα καταγωγής που περιλαμβάνεται στο εν λόγω πρωτόκολλο, όσον αφορά τις κονσέρβες τόνου που παράγουν οι δύο αυτές χώρες από την 1η Ιανουαρίου 1997 έως τις 29 Φεβρουαρίου 2000, η οποία κατανέμεται ως εξής: 1 000 τόνοι ετησίως για τις Νήσους Φίτζι και 500 τόνοι ετησίως για την Παπουασία-Νέα Γουινέα 7ότι οι Νήσοι Φίτζι, η Νήσος Μαυρίκιος και η Σενεγάλη απολαύουν ήδη παρέκκλισης, βάσει του άρθρου 31 παράγραφος 8, για ποσότητα 2 500 τόνων κονσερβών τόνου [αποφάσεις αριθ. 2/93 (1), αριθ. 3/93 (2) και αριθ. 2/96 (3) της επιτροπής τελωνειακής συνεργασίας ΑΚΕ-ΕΚ] για το 1997, και για ετήσια ποσότητα 1 500 τόνων για την περίοδο από 1ης Ιανουαρίου 1998 έως 29ης Φεβρουαρίου 2000 7 ότι, ως εκ τούτου, το υπολειπόμενο ποσό που διατίθεται, επί του παρόντος, βάσει της αυτόματης παρέκκλισης του 1997 ανέρχεται σε 1 500 τόνους-και, από το 1998 σε 2 500 τόνους, ετησίως 7ότι, κατά συνέπεια, κρίνεται σκόπιμο να χορηγηθεί στις εν λόγω χώρες η αιτούμενη παρέκκλιση για την περίοδο από 1ης Ιανουαρίου 1997 έως 29ης Φεβρουαρίου 2000,ΑΠΟΦΑΣΙΖΕΙ:Άρθρο 1 Κατά παρέκκλιση των ειδικών διατάξεων του καταλόγου στο παράρτημα ΙΙ του πρωτοκόλλου αριθ. 1 της τέταρτης σύμβασης ΑΚΕ-ΕΟΚ, οι κονσέρβες τόνου που υπάγονται στον κωδικό ΕΣ ex 16.04 του κοινού δασμολογίου που παρασκευάζονται στις Νήσους Φίτζι ή στην Παπουασία-Νέα Γουινέα από μη καταγόμενα ψάρια θεωρούνται ως προϊόντα καταγωγής των χωρών αυτών, σύμφωνα με τους όρους της παρούσας απόφασης.Άρθρο 2 Η παρέκκλιση που προβλέπεται στο άρθρο 1


text: αφορά τις ποσότητες που αναφέρονται στα παραρτήματα της παρούσας απόφασης που εξάγονται από τις Νήσους Φίτζι και την Παπουασία-Νέα Γουινέα μεταξύ 1ης Ιανουαρίου 1997 και 29ης Φεβρουαρίου 2000.Άρθρο 3 Η Επιτροπή διαχειρίζεται τις ποσότητες που αναφέρονται στο άρθρο 2, και έχει τη δυνατότητα να λαμβάνει κάθε χρήσιμο διοικητικό μέτρο για να εξασφαλίσει την αποτελεσματική τους διαχείριση.Σε περίπτωση που εισαγωγέας υποβάλλει σε ένα κράτος μέλος διασάφηση για θέση σε ελεύθερη κυκλοφορία, περιλαμβανομένης αίτησης για το ευεργέτημα της παρούσας απόφασης, αν η διασάφηση αυτή γίνει αποδεκτή από τις τελωνειακές αρχές, το ενδιαφερόμενο κράτος μέλος γνωστοποιεί στην Επιτροπή την επιθυμία του να αναλάβει την ποσότητα που αντιστοιχεί στις ανάγκες του.Οι αιτήσεις ανάληψης στις οποίες αναγράφεται η ημερομηνία αποδοχής των σχετικών διασαφήσεων πρέπει να διαβιβάζονται αμελλητί στην Επιτροπή.Οι αναλήψεις χορηγούνται από την Επιτροπή σε συνάρτηση της ημερομηνίας αποδοχής από τις τελωνειακές αρχές του σχετικού κράτους μέλους των διασαφήσεων για θέση σε ελεύθερη κυκλοφορία, στο μέτρο που το επιτρέπει το διαθέσιμο υπόλοιπο.Εάν ένα κράτος δεν χρησιμοποιήσει τις αναληφθείσες ποσότητες τις επιστρέφει το συντομότερο δυνατόν, στην αντίστοιχη ποσόστωση.Εάν οι αιτήσεις υπερβαίνουν το διαθέσιμο υπόλοιπο της εν λόγω ποσόστωσης, οι ποσότητες χορηγούνται κατ' αναλογία των αιτήσεων. Η Επιτροπή ενημερώνει τα κράτη μέλη για τις πραγματοποιηθείσες αναλήψεις από τις ποσοστώσεις.Κάθε κράτος μέλος εξασφαλίζει στους εισαγωγείς των υπόψη προϊόντων συνεχή και ίση πρόσβαση στις διαθέσιμες ποσότητες στο μέτρο που το επιτρέπει το υπόλοιπο αυτών.Άρθρο 4 Τα πιστοποιητικά EUR.1 που εκδίδονται κατ' εφαρμογή της παρούσας απόφασης φέρουν υποχρεωτικά στη θέση αριθ. 7 την ακόλουθη μνεία:«Παρέκκλιση - απόφαση αριθ. 2/97».Άρθρο 5 Τα κράτη της Αφρικής, της Καραϊβικής και του Ειρηνικού (κράτη ΑΚΕ), τα κράτη μέλη και η Ευρωπαϊκή Κοινότητα οφείλουν, στο μέτρο που τα αφορά, να λαμβάνουν τα αναγκαία μέτρα για την εφαρμογή της παρούσας απόφασης.Άρθρο 6 Η παρούσα απόφαση αρχίζει να ισχύει από την ημέρα της έκδοσής της.Βρυξέλλες, 15 Σεπτεμβρίου 1997.Για την Επιτροπή Τελωνειακής Συνεργασίας ΑΚΕ-ΕΚJ. CURRIEA. NTIM ABANKWAΠρόεδροι(1) ΕΕ L 242 της 28. 9. 1993, σ. 26.(2) ΕΕ L 242 της 28. 9. 1993, σ. 27.(3) ΕΕ L 243 της 24. 9. 1996, σ. 41.ΠΑΡΑΡΤΗΜΑ Ι ΝΗΣΟΙ ΦΙΤΖΙ >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙ ΠΑΠΟΥΑΣΙΑ-ΝΕΑ ΓΟΥΙΝΕΑ >ΘΕΣΗ ΠΗΝΑΚΑ>


text:
 27.2.2014
 EL
 Επίσημη Εφημερίδα της Ευρωπαϊκής Ένωσης
 L 58/13
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 160/2013
 της 8ης Οκτωβρίου 2013
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η οδηγία 2012/26/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την τροποποίηση της οδηγίας 2001/83/ΕΚ όσον αφορά τη φαρμακοεπαγρύπνηση (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 15ιζ (οδηγία 2001/83/ΕΚ του Ευρωπαϊκού Κοινοβουλίου και του Συμβουλίου) του κεφαλαίου XIII του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32012 L 0026: Οδηγία 2012/26/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012 (ΕΕ L 299 της 27.10.2012, σ. 1).».
 Άρθρο 2
 Τα κείμενα της οδηγίας 2012/26/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 9 Οκτωβρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Οκτωβρίου 2013.
 Για τη Μεικτή Επιτροπή του ΕΟΧ
 Ο Πρόεδρος
 Thórir IBSEN
 (1) ΕΕ L 299 της 27.10.2012, σ. 1.
 (2) Έχουν αναφερθεί συνταγματικές απαιτήσεις.


text:
 Avis juridique important
 |
 21984A0803(01)
 Συμφωνία υπό μορφή ανταλλαγής διακοινώσεων για την προσωρινή παράταση της συμφωνίας αλιείας του 1977 μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής
 Επίσημη Εφημερίδα αριθ. L 208 της 03/08/1984 σ. 0057
 ***** ΣΥΜΦΩΝΙΑ υπό μορφή ανταλλαγής διακοινώσεων για την προσωρινή παράταση της συμφωνίας αλιείας του 1977 μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής Το Υπουργείο Εξωτερικών παραπέμπει την αντιπροσωπία των Ευρωπαϊκών Κοινοτήτων στη σημφωνία μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας σχετικά με την αλιεία στα ανοιχτά των ακτών των Ηνωμένων Πολιτειών, που υπογράφηκε στις 15 Φεβρουαρίου 1977 και είχε προβλεφθεί να λήξει την 1η Ιουλίου 1984. Η κυβέρνηση των Ηνωμένων Πολιτειών προτείνει να παραταθεί η ισχύς της συμφωνίας αυτής μέχρι τις 30 Σεπτεμβρίου 1984 ή μέχρι την ημερομηνία έναρξης ισχύος νέας διεθνούς συμφωνίας αλιείας, εάν αυτή η τελευταία προηγηθεί. Εάν η Ευρωπαϊκή Οικονομική Κοινότητα συμφωνεί για την εν λόγω παράταση, προτείνεται η παρούσα διακοίνωση και η απάντηση της αντιπροσωπίας να αποτελέσουν συμφωνία μεταξύ των δύο μερών, που θα εφαρμοσθεί από ισχύει 1η Ιουλίου 1984 και η οποία θα αρχίσει να ισχύει μετά την έγγραφη κοινοποίηση της ολοκλήρωσης των εσωτερικών διαδικασιών από την κυβέρνηση των Ηνωμένων Πολιτειών και την Ευρωπαϊκή Οικονομική Κοινότητα. 27 Ιουνίου 1984 Υπουργείο Εξωτερικών Washington, DC Έλαβα την επιστολή σας της 27ης Ιουνίου 1984, η οποία έχει ως εξής: «Το Υπουργείο Εξωτερικών παραπέμπει την αντιπροσωπία των Ευρωπαϊκών Κοινοτήτων στη συμφωνία μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας σχετικά με την αλιεία στα ανοιχτά των ακτών των Ηνωμένων Πολιτειών, που υπογράφηκε στις 15 Φεβρουαρίου 1977 και είχε προβλεφθεί να λήξει την 1η Ιουλίου 1984. Η κυβέρνηση των Ηνωμένων Πολιτειών προτείνει να παραταθεί η ισχύς της συμφωνίας αυτής μέχρι τις 30 Σεπτεμβρίου 1984 ή μέχρι την ημερομηνία έναρξης ισχύος νέας διεθνούς συμφωνίας αλιείας, εάν αυτή η τελευταία προηγηθεί. Εάν η Ευρωπαϊκή Οικονομική Κοινότητα συμφωνεί για την εν λόγω παράταση, προτείνεται η παρούσα διακοίνωση και η απάντηση της αντιπροσωπίας να αποτελέσουν συμφωνία μεταξύ των δύο μερών, που θα εφαρμοσθεί από την 1η Ιουλίου 1984 και η οποία θα αρχίσει να ισχύει μετά την έγγραφη κοινοποίηση της ολοκλήρωσης των εσωτερικών διαδικασιών από την κυβέρνηση των Ηνωμένων πολιτειών και την Ευρωπαϊκή Οικονομική Κοινότητα.» Έχω την τιμή να επιβεβαιώσω, εξ ονόματος της Ευρωπαϊκής Οικονομικής Κοινότητας ότι η Κοινότητα συμφωνεί με την πρόταση των Ηνωμένων Πολιτειών της Αμερικής. Roy DENMAN Επικεφαλής της αντιπροσωπίας Washington, DC 27 Ιουνίου 1984


text:
 Avis juridique important
 |
 21998D1218(04)
 Απόφαση αριθ. 6/98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου της 27ης Νοεμβρίου 1998 για την έγκριση των όρων συμμετοχής της Δημοκρατίας της Εσθονίας στο κοινοτικό πρόγραμμα για την προαγωγή, ενημέρωση, διαπαιδαγώγηση και κατάρτιση σε θέματα υγείας
 Επίσημη Εφημερίδα αριθ. L 343 της 18/12/1998 σ. 0042 - 0044
 ΑΠΟΦΑΣΗ αριθ. 6/98 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου της 27ης Νοεμβρίου 1998 για την έγκριση των όρων συμμετοχής της Δημοκρατίας της Εσθονίας στο κοινοτικό πρόγραμμα για την προαγωγή, ενημέρωση, διαπαιδαγώγηση και κατάρτιση σε θέματα υγείας (98/724/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου (1), και ιδίως το άρθρο 108,Εκτιμώντας:ότι, σύμφωνα με το άρθρο 108 της προαναφερθείσας ευρωπαϊκής συμφωνίας, η Εσθονία μπορεί να συμμετέχει σε κοινοτικά προγράμματα πλαίσια, ειδικά προγράμματα, σχέδια και άλλες κοινοτικές δράσεις στον τομέα ιδίως της υγείας 7ότι, σύμφωνα με το άρθρο 108 της ευρωπαϊκής συμφωνίας, οι όροι συμμετοχής της Εσθονίας στις δραστηριότητες που αναφέρονται στο άρθρο 108 θα αποφασιστούν από το συμβούλιο σύνδεσης,ΑΠΟΦΑΣΙΖΕΙ:Άρθρο 1 Η Εσθονία συμμετέχει στο κοινοτικό πρόγραμμα για την προαγωγή, ενημέρωση, διαπαιδαγώγηση και κατάρτιση σε θέματα υγείας σύμφωνα με τους όρους και τις προϋποθέσεις των παραρτημάτων Ι και ΙΙ, που αποτελούν αναπόσπαστο τμήμα της παρούσας απόφασης.Άρθρο 2 Η παρούσα απόφαση ισχύει μέχρι τις 31 Δεκεμβρίου 2000.Άρθρο 3 Η παρούσα απόφαση αρχίζει να ισχύει την πρώτη ημέρα του μήνα που έπεται της υιοθέτησής της.Βρυξέλλες, 27 Νοεμβρίου 1998.Για το συμβούλιο σύνδεσηςΟ πρόεδροςW. SCHάSSEL(1) ΕΕ L 68 της 9. 3. 1998, σ. 3.ΠΑΡΑΡΤΗΜΑ I ΟΡΟΙ ΣΥΜΜΕΤΟΧΗΣ ΤΗΣ ΔΗΜΟΚΡΑΤΙΑΣ ΤΗΣ ΕΣΘΟΝΙΑΣ ΣΤΟ ΠΡΟΓΡΑΜΜΑ ΓΙΑ ΤΗΝ ΠΡΟΑΓΩΓΗ, ΕΝΗΜΕΡΩΣΗ, ΔΙΑΠΑΙΔΑΓΩΓΗΣΗ ΚΑΙ ΚΑΤΑΡΤΙΣΗ ΣΕ ΘΕΜΑΤΑ ΥΓΕΙΑΣ 1. Η Εσθονία συμμετέχει σε όλες τις δραστηριότητες για την προαγωγή της υγείας (αποκαλούμενες εφεξής «πρόγραμμα»), σύμφωνα -εκτός αν προβλέπεται άλλως στην παρούσα απόφαση- με τους στόχους, τα κριτήρια, τις διαδικασίες και τις προθεσμίες που ορίζονται στην απόφαση 645/96/ΕΚ του Ευρωπαϊκού Κοινοβουλίου και του Συμβουλίου της 29ης Μαρτίου 1996, σχετικά με τη θέσπιση κοινοτικού προγράμματος δράσης για την προαγωγή, ενημέρωση, διαπαιδαγώγηση και κατάρτιση σε θέματα υγείας, εντός του πλαισίου δράσης τον τομέα της δημόσιας υγείας (1996-2000) (1), και ιδίως το άρθρο 6 παράγραφος 2.2. Οι όροι υποβολής, αξιολόγησης και επιλογής των αιτήσεων που αφορούν επιλέξιμους φορείς, οργανισμούς και ιδιώτες της Εσθονίας είναι οι ίδιοι με τους όρους και τις προϋποθέσεις που ισχύουν για επιλέξιμους φορείς, οργανισμούς και ιδιώτες της Κοινότητας.3. Για να διασφαλιστεί η ευρωπαϊκή διάσταση του προγράμματος, τα διεθνικά έργα και οι δραστηριότητες που προτείνει η Εσθονία θα πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός αποφασίζεται στο πλαίσιο της υλοποίησης του προγράμματος, αφού ληφθούν υπόψη η φύση των δραστηριοτήτων, ο αριθμός των εταίρων ενός δεδομένου έργου και ο αριθμός των χωρών που συμμετέχουν στο πρόγραμμα.4. Η Εσθονία καταβάλλει ετήσια συνεισφορά στον γενικό προϋπολογισμό των Ευρωπαϊκών


text: Κοινοτήτων ώστε να καλυφθεί το κόστος που προκύπτει από τη συμμετοχή της στο πρόγραμμα (βλέπε παράρτημα ΙΙ). Η επιτροπή σύνδεσης έχει τη δυνατότητα να προσαρμόζει τη συνεισφορά αυτή, όταν το κρίνει σκόπιμο.5. Τα κράτη μέλη της Κοινότητας και η Εσθονία καταβάλλουν κάθε δυνατή προσπάθεια, εντός του πλαισίου των ισχυουσών διατάξεων, ώστε να διευκολύνουν την ελεύθερη διακίνηση και διαμονή όλων των προσώπων που επιλέγονται στο πλαίσια των προγραμμάτων και που μετακινούνται μεταξύ της Εσθονίας και των κρατών μελών της Κοινότητας με σκοπό τη συμμετοχή τους σε δραστηριότητες που καλύπτονται από την απόφαση.6. Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου της Κοινότητας, όσον αφορά την παρακολούθηση και την αξιολόγηση του προγράμματος σύμφωνα με την απόφαση για την προαγωγή της υγείας (άρθρο 7), η συμμετοχή της Εσθονίας στο πρόγραμμα αξιολογείται συνεχώς από κοινού από την Εσθονία και την Επιτροπή των Ευρωπαϊκών Κοινοτήτων. Η Εσθονία υποβάλλει στην Επιτροπή τις σχετικές εκθέσεις και συμμετέχει σε άλλες σχετικές δραστηριότητες που ορίζονται από την Κοινότητα για τον σκοπό αυτό.7. Με την επιφύλαξη των διαδικασιών που αναφέρονται στο άρθρο 5 της απόφασης για την προαγωγή της υγείας, η Εσθονία συμμετέχει σε κάθε συντονιστική συνεδρίαση επί οιουδήποτε θέματος σχετικά με την εφαρμογή της παρούσας απόφασης πριν από τις τακτικές συνεδριάσεις των επιτροπών προγράμματος. Η Επιτροπή ενημερώνει την Εσθονία σχετικά με τα αποτελέσματα των τακτικών αυτών συνεδριάσεων.8. Η γλώσσα που χρησιμοποιείται στη διαδικασία εφαρμογής, στις συμβάσεις, στις εκθέσεις που υποβάλλονται και σε άλλες διοικητικές πτυχές του προγράμματος, είναι μία από τις επίσημες γλώσσες της Κοινότητας.(1) ΕΕ L 95 της 16. 4. 1996, σ. 1.ΠΑΡΑΡΤΗΜΑ ΙΙ ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΔΗΜΟΚΡΑΤΙΑΣ ΤΗΣ ΕΣΘΟΝΙΑΣ ΣΤΗΝ ΠΡΟΑΓΩΓΗ ΤΗΣ ΥΓΕΙΑΣ 1. Η χρηματοδοτική συνεισφορά της Εσθονίας καλύπτει τα ακόλουθα:- χρηματοδοτική στήριξη του προγράμματος για εσθονούς συμμετέχοντες,- πρόσθετες διοικητικές δαπάνες για τη διαχείριση του προγράμματος από την Επιτροπή, οι οποίες προκύπτουν από τη συμμετοχή της Εσθονίας.2. Για κάθε οικονομικό έτος, το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν από τα προγράμματα οι εσθονοί δικαιούχοι, δεν θα υπερβαίνει τη συνεισφορά που καταβάλλει η Εσθονία αφού αφαιρεθούν οι πρόσθετες διοικητικές δαπάνες.Στην περίπτωση που η συνεισφορά της Εσθονίας στο γενικό προϋπολογισμό των Ευρωπαϊκών Κοινοτήτων, μετά από αφαίρεση του πρόσθετου διοικητικού κόστους, είναι μεγαλύτερη από το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν οι εσθονοί δικαιούχοι από το πρόγραμμα, η Επιτροπή μεταφέρει το υπόλοιπο στο επόμενο οικονομικό έτος και το αφαιρεί από τη συνεισφορά του επόμενου έτους. Αν εξακολουθήσει να υπάρχει υπόλοιπο μετά την ολοκλήρωση του προγράμματος, το αντίστοιχο ποσό επιστρέφεται στη Εσθονία.3. Η ετήσια συνεισφορά της Εσθονίας στο πρόγραμμα για την προαγωγή της υγείας θα ανέλθει σε 21 400 Ecu από το 1998. Από το ποσό αυτό, μερίδιο 1 400 Ecu θα καλύψουν τις πρόσθετες διοικητικές δαπάνες διαχείρισης του προγράμματος εκ μέρους της Επιτροπής, οι οποίες προκύπτουν από τη συμμετοχή της Εσθονίας.4. Θα ισχύει ο δημοσιονομικός κανονισμός που εφαρμόζεται στον γενικό προϋπολογισμό της Κοινότητας, κυρίως όσον αφορά τη διαχείριση της συνεισφοράς της Εσθονίας.Με την έναρξη ισχύος της παρούσας απόφασης και στις αρχές κάθε επόμενου έτους, η Επιτροπή θα απευθύνει


text: στην Εσθονία πρόσκληση για την καταβολή συνεισφοράς αντίστοιχης με τη συμμετοχή της στο κόστος, σύμφωνα με την απόφαση.Η συνεισφορά αυτή εκφράζεται σε Ecu και καταβάλλεται σε τραπεζικό λογαριασμό της Επιτροπής σε Ecu.Η Εσθονία καταβάλλει τη συνεισφορά της στο ετήσιο κόστος, σύμφωνα με την παρούσα απόφαση, το αργότερο τρεις μήνες από την αποστολή της πρόσκλησης. Οποιαδήποτε καθυστέρηση της συνεισφοράς, συνεπάγεται την καταβολή τόκου από την Εσθονία επί του οφειλόμενου ποσού, από την ημερομηνία λήξης της προθεσμίας. Το επιτόκιο αντιστοιχεί σε αυτό που ισχύει σύμφωνα με το Ευρωπαϊκό Ταμείο Νομισματικής Συνεργασίας για το μήνα της προθεσμίας, για τις ενέργειες σε Ecu, προσαυξημένο κατά 1,5 %.5. Η Εσθονία καταβάλλει τις πρόσθετες διοικητικές δαπάνες που αναφέρονται στην παράγραφο 3 από τον εθνικό προϋπολογισμό της.6. Η Εσθονία θα καταβάλλει το 50 % του εναπομένοντος κόστους συμμετοχής της από τον εθνικό προϋπολογισμό της.Με την επιφύλαξη των τακτικών διαδικασιών προγραμματισμού του Phare, το εναπομένον 50 % καταβάλλεται από το ετήσιο κονδύλιο Phare.


text:
 16.7.2020
 EL
 Επίσημη Εφημερίδα της Ευρωπαϊκής Ένωσης
 L 228/41
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 27/2019
 της 8ης Φεβρουαρίου 2019
 για την τροποποίηση του παραρτήματος XX (Περιβάλλον) της συμφωνίας για τον ΕΟΧ [2020/944]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2018/259 της Επιτροπής, της 21ης Φεβρουαρίου 2018, για την τροποποίηση του εκτελεστικού κανονισμού (ΕΕ) αριθ. 427/2014 με σκοπό την προσαρμογή του στην αλλαγή της κανονιστικής διαδικασίας δοκιμών και την απλούστευση των διοικητικών διαδικασιών για την υποβολή αίτησης και την πιστοποίηση (1) πρέπει να ενσωματωθεί στη συμφωνία για τον ΕΟΧ.
 (2)
 Συνεπώς, το παράρτημα XX της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 21ακεγ [εκτελεστικός κανονισμός (ΕΕ) αριθ. 427/2014 της Επιτροπής] του παραρτήματος XX της συμφωνίας για τον ΕΟΧ προστίθεται το ακόλουθο κείμενο:
 «, όπως τροποποιήθηκε με:
 —
 32018 R 0259: Εκτελεστικός κανονισμός (ΕΕ) 2018/259 της Επιτροπής της 21ης Φεβρουαρίου 2018 (ΕΕ L 49 της 22.2.2018, σ. 9).».
 Άρθρο 2
 Τα κείμενα του εκτελεστικού κανονισμού (ΕΕ) 2018/259 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 9 Φεβρουαρίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Φεβρουαρίου 2019.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 49 της 22.2.2018, σ. 9.
 (*1) Δεν έχουν αναφερθεί συνταγματικές απαιτήσεις.


text:
 22.8.2019
 EL
 Επίσημη Εφημερίδα της Ευρωπαϊκής Ένωσης
 L 219/14
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 201/2017
 της 27ης Οκτωβρίου 2017
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2019/1364]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2017/363 της Επιτροπής, της 1ης Μαρτίου 2017, για την τροποποίηση του κανονισμού (ΕΕ) αριθ. 965/2012 όσον αφορά την ειδική έγκριση των νυκτερινών πτητικών λειτουργιών ή πτητικών λειτουργιών υπό μετεωρολογικές συνθήκες ενόργανης πτήσης μονοκινητήριων αεροπλάνων με στροβιλοκινητήρα, καθώς και όσον αφορά τις απαιτήσεις έγκρισης της εκπαίδευσης όσον αφορά τα επικίνδυνα εμπορεύματα που μεταφέρονται με εμπορικές ειδικευμένες πτητικές λειτουργίες και μη εμπορικές πτητικές λειτουργίες σύνθετων μηχανοκίνητων αεροσκαφών και μη εμπορικές ειδικευμένες πτητικές λειτουργίες σύνθετων μηχανοκίνητων αεροσκαφών (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 66ιδστ [κανονισμός (ΕΕ) αριθ. 965/2012 της Επιτροπής] του παραρτήματος XIII της συμφωνίας για τον ΕΟΧ προστίθεται η ακόλουθη περίπτωση:
 «—
 32017 R 0363: Κανονισμός (ΕΕ) 2017/363 της Επιτροπής της 1ης Μαρτίου 2017 (ΕΕ L 55 της 2.3.2017, σ. 1).»
 Άρθρο 2
 Τα κείμενα του κανονισμού (ΕΕ) 2017/363 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 28 Οκτωβρίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις δυνάμει του άρθρου 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 27 Οκτωβρίου 2017.
 Για τη Μεικτή Επιτροπή του ΕΟΧ
 Η Πρόεδρος
 Sabine MONAUNI
 (1) ΕΕ L 55 της 2.3.2017, σ. 1.
 (*1) Δεν έχουν αναφερθεί συνταγματικές απαιτήσεις.


text:
 25.6.2009
 EL
 Επίσημη Εφημερίδα της Ευρωπαϊκής Ένωσης
 L 162/19
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 42/2009
 της 24ης Απριλίου 2009
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη:
 τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 24/2009, της 17ης Μαρτίου 2009 (1).
 (2)
 Ο κανονισμός (ΕΚ) αριθ. 775/2008 της Επιτροπής, της 4ης Αυγούστου 2008, για τον καθορισμό των ανώτατων ορίων καταλοίπων της πρόσθετης ύλης κανθαξανθίνης στις ζωοτροφές, εκτός των όρων που προβλέπονται στην οδηγία 2003/7/ΕΚ (2) πρέπει να ενσωματωθεί στη συμφωνία.
 (3)
 Η παρούσα απόφαση δεν εφαρμόζεται στο Λιχτενστάιν,
 ΑΠΟΦΑΣΙΖΕΙ:
 Άρθρο 1
 Στο παράρτημα Ι κεφάλαιο ΙΙ της συμφωνίας, μετά το σημείο 1ρκα [κανονισμός (ΕΚ) αριθ. 554/2008 της Επιτροπής], παρεμβάλλεται το ακόλουθο σημείο:
 «1ρκβ.
 32008 R 0775: Κανονισμός (ΕΚ) αριθ. 775/2008 της Επιτροπής, της 4ης Αυγούστου 2008, για τον καθορισμό των ανώτατων ορίων καταλοίπων της πρόσθετης ύλης κανθαξανθίνης στις ζωοτροφές, εκτός των όρων που προβλέπονται στην οδηγία 2003/7/ΕΚ (ΕΕ L 207 της 5.8.2008, σ. 5).»
 Άρθρο 2
 Τα κείμενα του κανονισμού (ΕΚ) αριθ. 775/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 25 Απριλίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 24 Απριλίου 2009.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 130 της 28.5.2009, σ. 12.
 (2) ΕΕ L 207 της 5.8.2008, σ. 5.
 (3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21996D1003(04)
 Απόφαση της Μεικτής Επιτροπής του ΕΟΧ αριθ. 59/95 της 18ης Ιουλίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 251 της 03/10/1996 σ. 0029 - 0029
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 59/95 της 18ης Ιουλίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΙΙ της συμφωνίας τροποποιήθηκε από την απόφαση αριθ. 15/94 της Μεικτής Επιτροπής, του ΕΟΧ (1) 7ότι ο κανονισμός (ΕΚ) αριθ. 3135/94 του Συμβουλίου, της 15ης Δεκεμβρίου 1994, για την τροποποίηση του παραρτήματος Ι του κανονισμού (ΕΟΚ) αριθ. 2455/92 για τις εξαγωγές και εισαγωγές ορισμένων επικίνδυνων χημικών ουσιών (2), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1 Μετά το σημείο 12.γ (κανονισμός (ΕΟΚ) αριθ. 92/2455 του Συμβουλίου) του κεφαλαίου XV του παραρτήματος ΙΙ της συμφωνίας, προστίθεται η ακόλουθη περίπτωση:«- 394 R 3135: κανονισμός (ΕΚ) αριθ. 3135/94 του Συμβουλίου, της 15ης Δεκεμβρίου 1994 (ΕΕ αριθ. L 332 της 22. 12. 1994, σ. 1)».Άρθρο 2 Τα κείμενα του κανονισμού (ΕΚ) αριθ. 94/3135 στην ισλανδική και νορβηγική γλώσσα, τα οποία προσαρτώνται στα κείμενα της παρούσας απόφασης στις γλώσσες αυτές αντίστοιχα, είναι αυθεντικά.Άρθρο 3 Η παρούσα απόφαση αρχίζει να ισχύει την 1η Αυγούστου 1995, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 18 Ιουλίου 1995.Για τη Μεικτή Επιτροπή του ΕΟΧΟ ΠρόεδροςE. BERG(1) ΕΕ αριθ. L 325 της 17. 12. 1994, σ. 66.(2) ΕΕ αριθ. L 332 της 22. 12. 1994, σ. 1.


text:
 Avis juridique important
 |
 21992A0404(19)
 Συμφωνία υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας του Περού σχετικά με το εμπόριο προϊόντων κλωστοϋφαντουργίας
 Επίσημη Εφημερίδα αριθ. L 090 της 04/04/1992 σ. 0160
 ΣΥΜΦΩΝΙΑ υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας του Περού σχετικά με το εμπόριο προϊόντων κλωστοϋφαντουργίαςΕπιστολή αριθ. 1 Κύριε, 1. Έχω την τιμή να αναφερθώ στις διαβουλεύσεις που πραγματοποιήθηκαν στις 15 Νοεμβρίου 1991 μεταξύ των αντίστοιχων αντιπροσωπειών μας, με σκοπό την τροποποίηση της συμφωνίας σχετικά με το εμπόριο προϊόντων κλωστοϋφαντουργίας μεταξύ της Ευρωπαϊκής Οικονομικής Κοινότητας και της Δημοκρατίας του Περού που μονογραφήθηκε στις 13 Ιουνίου 1986 και εφαρμόζεται από την 1η Ιανουαρίου 1987. 2. Κατόπιν των ανωτέρω διαβουλεύσεων, αμφότερα τα μέρη συμφώνησαν να τροποποιήσουν το άρθρο 18 παράγραφος 1 της προαναφερθείσας συμφωνίας, ώστε να παραταθεί η περίοδος εφαρμογής όλων των διατάξεων της συμφωνίας για ένα ακόμη έτος, δηλαδή έως τις 31 Δεκεμβρίου 1992. Κατά συνέπεια, τα μέρη συμφώνησαν, επίσης, να τροποποιήσουν το παράρτημα ΙΙ της συμφωνίας, όσον αφορά τα ποσοτικά όρια των εξαγωγών, από τη Δημοκρατία του Περού προς την Κοινότητα, των προϊόντων κλωστοϋφαντουργίας που αναφέρονται σ' αυτό, για το έτος 1992. Το τροποποιημένο παράρτημα ΙΙ επισυνάπτεται στην παρούσα επιστολή (προσάρτημα). 3. Τα μέρη συμφώνησαν επίσης, ότι, όσον αφορά το άρθρο 14 παράγραφος 3 της συμφωνίας, το ποσοστό των διαπεριφερειακών μεταβιβάσεων για το έτος 1992 καθορίζεται σε 40 %. Εννοείται ότι εάν, λόγω της εφαρμογής του παραπάνω ποσοστού, μετά από σημαντικές αλλαγές στη μορφή του εμπορίου, ανακύψουν σοβαρά προβλήματα σε ορισμένες περιοχές της Κοινότητας, αμφότερα τα μέρη θα προβούν σε διαβουλεύσεις χωρίς καθυστέρηση με σκοπό να επανορθώσουν την κατάσταση. 4. Αμφότερα τα μέρη είναι σύμφωνα, ότι η παρούσα παράταση της συμφωνίας πρέπει να τεθεί σε ισχύ την 1η Ιανουαρίου 1992 και να εξακολουθήσει να ισχύει έως τις 31 Δεκεμβρίου 1992. Τα μέρη συμφωνούν ότι η παρούσα συμφωνία πρέπει να εφαρμοσθεί προσωρινά από την 1η Ιανουαρίου 1992. 5. Θα σας ήμουν υπόχρεως, εάν είχατε την καλοσύνη να επιβεβαιώσετε την αποδοχή των προαναφερθέντων εκ μέρους της κυβερνήσεώς σας. 6. Παρακαλώ δεχθείτε, κύριε, τη διαβεβαίωση της βαθύτατης εκτίμησής μου. Για το Συμβούλιο τωνΕυρωπαϊκών ΚοινοτήτωνΠροσάρτημα ΠΑΡΑΡΤΗΜΑ ΙΙ(Οι λεπτομερείς περιγραφές των προϊόντων για τις κατηγορίες που αναφέρονται στο παρόν παράρτημα περιέχονται στο παράρτημα Ι της συμφωνίας)>ΘΕΣΗ ΠΗΝΑΚΑ>Επιστολή αριθ. 2 Κύριε, Έχω την τιμή να σας γνωστοποιήσω τη λήψη της επιστολής σας με ημερομηνία 15 Νοεμβρίου 1991, στην οποία αναφέρονται τα εξής: «1. Έχω την τιμή να αναφερθώ στις διαβουλεύσεις που πραγματοποιήθηκαν στις 15 Νοεμβρίου 1991 μεταξύ των αντίστοιχων αντιπροσωπειών μας, με σκοπό την τροποποίηση της συμφωνίας σχετικά με το εμπόριο προϊόντων κλωστοϋφαντουργίας μεταξύ της Ευρωπαϊκής Οικονομικής Κοινότητας και της Δημοκρατίας του Περού, που μονογραφήθηκε στις 13 Ιουνίου 1986 και εφαρμόζεται από την 1η Ιανουαρίου 1987. 2. Κατόπιν των ανωτέρω διαβουλεύσεων, αμφότερα τα μέρη συμφώνησαν να τροποποιήσουν το άρθρο 18 παράγραφος 1 της προαναφερθείσας συμφωνίας ώστε να παραταθεί η περίοδος εφαρμογής όλων των διατάξεων της συμφωνίας για ένα ακόμη έτος, δηλαδή έως τις 31 Δεκεμβρίου


text: 1992. Κατά συνέπεια, τα μέρη συμφώνησαν, επίσης, να τροποποιήσουν το παράρτημα ΙΙ της συμφωνίας, όσον αφορά τα ποσοτικά όρια των εξαγωγών, από τη Δημοκρατία του Περού προς την Κοινότητα, των προϊόντων κλωστοϋφαντουργίας που αναφέρονται σ' αυτό, για το έτος 1992. Το τροποποιημένο παράρτημα ΙΙ επισυνάπτεται στην παρούσα επιστολή (προσάρτημα). 3. Τα μέρη συμφωνούν επίσης, ότι, όσον αφορά το άρθρο 14 παράγραφος 3 της συμφωνίας το ποσοστό των διαπεριφερειακών μεταβιβάσεων για το έτος 1992 καθορίζεται σε 40 %. Εννοείται ότι εάν, λόγω της εφαρμογής του παραπάνω ποσοστού, μετά από σημαντικές αλλαγές στη μορφή του εμπορίου, ανακύψουν σοβαρά προβλήματα σε ορισμένες περιοχές της Κοινότητας, αμφότερα τα μέρη θα προβούν σε διαβουλεύσεις χωρίς καθυστέρηση με σκοπό να επανορθώσουν την κατάσταση. 4. Αμφότερα τα μέρη συμφώνησαν ότι η παρούσα παράταση της συμφωνίας πρέπει να τεθεί σε ισχύ την 1η Ιανουαρίου 1992 και να εξακολουθήσει να ισχύει έως τις 31 Δεκεμβρίου 1992. Τα μέρη συμφωνούν ότι η παρούσα συμφωνία πρέπει να εφαρμοσθεί προσωρινά από την 1η Ιανουαρίου 1992. 5. Θα σας ήμουν υποχρεως, εάν είχατε την καλοσύνη να επιβεβαιώσετε την αποδοχή των προαναφερθέντων εκ μέρους της κυβερνήσεώς σας.» Έχω την τιμή να επιβεβαιώσω, ότι η κυβέρνησή μου είναι σύμφωνη με το περιεχόμενο της επιστολής σας. Παρακαλώ δεχθείτε, κύριε, τη διαβεβαίωση της βαθύτατης εκτίμησής μου. Για την κυβέρνησητης Δημοκρατίας του ΠερούΠροσάρτημα "ΠΑΡΑΡΤΗΜΑ ΙΙ(Οι λεπτομερείς περιγραφές των προϊόντων για τις κατηγορίες που αναφέρονται στο παρόν παράρτημα περιέχονται στο παράρτημα Ι της συμφωνίας)>ΘΕΣΗ ΠΗΝΑΚΑ>Ανταλλαγή διακοινώσεων Η Γενική Διεύθυνση Εξωτερικών Σχέσεων της Επιτροπής των Ευρωπαϊκών Κοινοτήτων υποβάλλει τα σέβη της στην Αποστολή της Δημοκρατίας του Περού στις Ευρωπαϊκές Κοινότητες και έχει την τιμή να αναφερθεί στη συμφωνία για τα προϊόντα κλωστοϋφαντουργίας που αποτέλεσε αντικείμενο διαπραγματεύσεων μεταξύ της Δημοκρατίας του Περού και της Κοινότητας, μονογραφήθηκε στις 13 Ιουνίου 1986 και εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκαν στις 15 Νοεμβρίου 1991. Η Γενική Διεύθυνση επιθυμεί να πληροφορήσει την Αποστολή της Δημοκρατίας του Περού ότι, εν αναμονή της ολοκλήρωσης των αναγκαίων διαδικασιών για τη σύναψη και την έναρξη ισχύος της παραταθείσας συμφωνίας, η Κοινότητα είναι έτοιμη για την de facto εφαρμογή των διατάξεων της παραταθείσας συμφωνίας από την 1η Ιανουαρίου 1992. Τούτο, υπό την προϋπόθεση ότι αμφότερα τα μέρη έχουν την ευχέρεια, ανά πάσα στιγμή, να θέσουν τέρμα στην εν λόγω de facto εφαρμογή της παραταθείσας συμφωνίας, υπό τον όρο ότι θα ειδοποιήσουν σχετικά 60 ημέρες νωρίτερα. Η Γενική Διεύθυνση Εξωτερικών Σχέσεων θα ήταν ευγνώμων, εάν η Αποστολή επιβεβαιώσει οτι είναι σύμφωνη με τα προαναφερθέντα. Η Γενική Διεύθυνση Εξωτερικών Σχέσεων δράττεται της παρούσας ευκαιρίας, για να διαβεβαιώσει εκ νέου την Αποστολή της Δημοκρατίας του Περού στις Ευρωπαϊκές Κοινότητες για τη βαθύτατη εκτίμησή της. Ανταλλαγή διακοινώσεων Η Αποστολή της Δημοκρατίας του Περού στις Ευρωπαϊκές Κοινότητες υποβάλλει τα σέβη της στη Γενική Διεύθυνση Εξωτερικών Σχέσεων της Επιτροπής των Ευρωπαϊκών Κοινοτήτων και έχει την τιμή να αναφερθεί στη διακοίνωση του γενικού διευθυντή, σχετικά με τη συμφωνία για τα προϊόντα κλωστοϋφαντουργίας, που αποτέλεσε αντικείμενο διαπραγματεύσεων μεταξύ της Δημοκρατίας του Περού και της Κοινότητας, μονογραφήθηκε στις 13 Ιουνίου 1986


text: και εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκαν στις 15 Νοεμβρίου 1991. Η Αποστολή επιθυμεί να επιβεβαιώσει στο γενικό διευθυντή ότι, εν αναμονή της ολοκλήρωσης των αναγκαίων διαδικασιών για τη σύναψη και την έναρξη ισχύος της παραταθείσας συμφωνίας, η κυβέρνηση της Δημοκρατίας της Περου είναι έτοιμη για την de facto εφαρμογή των διατάξεων της παραταθείσας συμφωνίας από την 1η Ιανουαρίου 1992. Τούτο, υπό την προϋπόθεση ότι αμφότερα τα μέρη έχουν την ευχέρεια, ανά πάσα στιγμή, να θέσουν τέρμα στην εν λόγω de facto εφαρμογή της παραταθείσας συμφωνίας, υπό τον όρο ότι θα ειδοποιήσουν σχετικά 60 ημέρες νωρίτερα. Η Αποστολή της Δημοκρατίας του Περού στις Ευρωπαϊκές Κοινότητες δράττεται της παρούσας ευκαιρίας για να διαβεβαιώσει εκ νέου τη Γενική Διεύθυνση Εξωτερικών Σχέσεων για τη βαθύτατη εκτίμησή της.


text:
 Avis juridique important
 |
 22002D0125
 2002/125/ΕΚ: Απόφαση αριθ. 4/2001 του Συμβουλίου Σύνδεσης ΕΕ-Τσεχικής Δημοκρατίας, της 29ης Ιουνίου 2001, για καθορισμό της χρηματοδοτικής συνεισφοράς της Τσεχικής Δημοκρατίας για τη συμμετοχή στα προγράμματα Σωκράτης ΙΙ και "Νεολαία" κατά τα έτη 2001 έως 2006
 Επίσημη Εφημερίδα αριθ. L 046 της 16/02/2002 σ. 0029 - 0030
 Απόφαση αριθ. 4/2001 του Συμβουλίου Σύνδεσης ΕΕ-Τσεχικής Δημοκρατίαςτης 29ης Ιουνίου 2001για καθορισμό της χρηματοδοτικής συνεισφοράς της Τσεχικής Δημοκρατίας για τη συμμετοχή στα προγράμματα Σωκράτης ΙΙ και "Νεολαία" κατά τα έτη 2001 έως 2006(2002/125/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:το πρόσθετο πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά τη συμμετοχή της Τσεχικής Δημοκρατίας σε κοινοτικά προγράμματα(1), και ιδίως τα άρθρα 1 και 2,Εκτιμώντας τα ακόλουθα:(1) Η απόφαση αριθ. 2/2000 της 31ης Αυγούστου 2000 του Συμβουλίου Σύνδεσης ΕΕ-Τσεχική Δημοκρατία(2), ενέκρινε τους όρους και τις προϋποθέσεις για τη συμμετοχή της Τσεχικής Δημοκρατίας στο δεύτερο στάδιο των προγραμμάτων Leonardo da Vinci και Σωκράτης και ισχύει για τη διάρκεια αυτών των προγραμμάτων.(2) Η απόφαση αριθ. 3/2000 της 16ης Οκτωβρίου 2000 του Συμβουλίου Σύνδεσης ΕΕ-Τσεχική Δημοκρατία(3), ενέκρινε τους όρους και τις προϋποθέσεις για τη συμμετοχή της Τσεχικής Δημοκρατίας στο πρόγραμμα "Νεολαία" και ισχύει για τη διάρκεια του προγράμματος.(3) Στο παράρτημα ΙΙ σημείο 2 της απόφασης αριθ. 2/2000 και στο παράρτημα ΙΙ σημείο 1 της απόφασης αριθ. 3/2000 προβλέπεται ότι η χρηματοδοτική συνεισφορά που πρέπει να καταβάλει η Τσεχική Δημοκρατία στον προϋπολογισμό της Ευρωπαϊκής Ενωσης για να συμμετάσχει στα προγράμματα Σωκράτης ΙΙ και Νεολαία αντιστοίχως κατά τα έτη 2001 έως 2006 θα αποφασιστεί από το Συμβούλιο Σύνδεσης κατά τη διάρκεια του 2000,ΑΠΟΦΑΣΙΖΕΙ:Άρθρο 1Η χρηματοδοτική συνεισφορά που θα καταβάλει η Τσεχική Δημοκρατία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα Σωκράτης ΙΙ κατά τα έτη 2001 έως 2006 θα είναι η εξής:>ΘΕΣΗ ΠΙΝΑΚΑ>Άρθρο 2Η χρηματοδοτική συνεισφορά που θα καταβάλει η Τσεχική Δημοκρατία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα "Νεολαία" κατά τα έτη 2001 έως 2006 θα είναι η εξής:>ΘΕΣΗ ΠΙΝΑΚΑ>Άρθρο 3Τα απαιτούμενα κεφάλαια Phare καθορίζονται σύμφωνα με το ακόλουθο χρονοδιάγραμμα:- για τη χρηματοδοτική συνεισφορά στο πρόγραμμα Σωκράτης ΙΙ, τα ακόλουθα ετήσια ποσά:>ΘΕΣΗ ΠΙΝΑΚΑ>- για τη συμμετοχή στο πρόγραμμα "Νεολαία", τα ακόλουθα ετήσια ποσά:>ΘΕΣΗ ΠΙΝΑΚΑ>Το υπόλοιπο της συνεισφοράς της Τσεχικής Δημοκρατίας θα καλυφθεί από τον κρατικό της προϋπολογισμό.Άρθρο 4Η παρούσα απόφαση αρχίζει να ισχύει την ημέρα έκδοσής της από το Συμβούλιο Σύνδεσης.Βρυξέλλες, 29 Ιουνίου 2001.Για το Συμβούλιο ΣύνδεσηςΟ ΠρόεδροςA. Lindh(1) ΕΕ L 317 της 30.12.1995, σ. 45.(2) ΕΕ L 248 της 3.10.2000, σ. 32.(3) ΕΕ L 303 της 2.12.2000, σ. 31.


text:
 22.4.2017
 EL
 Επίσημη Εφημερίδα της Ευρωπαϊκής Ένωσης
 L 106/3
 ΜΕΤΑΦΡΑΣΗ
 ΣΥΜΦΩΝΊΑ
 μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με διαδικασίες ασφάλειας για την ανταλλαγή και προστασία διαβαθμισμένων πληροφοριών
 Η Ευρωπαϊκή Ένωση, καλούμενη εφεξής «η ΕΕ»,
 και
 η Δημοκρατία της Μολδαβίας:
 καλούμενα εφεξής «τα μέρη»,
 ΕΚΤΙΜΩΝΤΑΣ ότι τα μέρη συμμερίζονται τους στόχους της από κάθε άποψη ενίσχυσης της ασφάλειάς τους και της παροχής, στους υπηκόους τους, υψηλού επιπέδου ασφάλειας μέσα σε έναν χώρο ασφάλειας,
 ΕΚΤΙΜΩΝΤΑΣ ότι τα μέρη συμφωνούν ότι θα πρέπει να αναπτύξουν μεταξύ τους συνεργασία σε θέματα κοινού ενδιαφέροντος που αφορούν την ασφάλεια,
 ΕΚΤΙΜΩΝΤΑΣ, ότι, στη συνάρτηση αυτή, χρειάζεται να ανταλλάσσονται διαρκώς διαβαθμισμένες πληροφορίες μεταξύ των μερών,
 ΑΝΑΓΝΩΡΙΖΟΝΤΑΣ ότι η πλήρης και αποτελεσματική συνεργασία και διαβούλευση είναι δυνατόν να απαιτούν την πρόσβαση σε διαβαθμισμένες πληροφορίες και σχετικό υλικό των μερών, καθώς και την ανταλλαγή τους,
 ΕΧΟΝΤΑΣ ΕΠΙΓΝΩΣΗ του γεγονότος ότι, για την πρόσβαση σε διαβαθμισμένες πληροφορίες και συναφές υλικό και για την ανταλλαγή τους, απαιτείται να ληφθούν κατάλληλα μέτρα ασφάλειας,
 ΣΥΜΦΩΝΗΣΑΝ ΤΑ ΑΚΟΛΟΥΘΑ:
 Άρθρο 1
 1. Για την επίτευξη των στόχων τής από κάθε άποψη ενίσχυσης της ασφάλειας εκάστου των μερών, η παρούσα συμφωνία μεταξύ της Δημοκρατίας της Μολδαβίας και της Ευρωπαϊκής Ένωσης σχετικά με διαδικασίες ασφάλειας για την ανταλλαγή και την προστασία διαβαθμισμένων πληροφοριών (εφεξής η «συμφωνία») έχει εφαρμογή στις διαβαθμισμένες πληροφορίες ή υλικό οποιασδήποτε μορφής που το ένα μέρος παρέχει στο άλλο ή που ανταλλάσσονται μεταξύ των μερών.
 2. Έκαστο των μερών προστατεύει τις διαβαθμισμένες πληροφορίες που λαμβάνει από το άλλο μέρος από απώλεια ή μη επιτρεπόμενη κοινολόγηση, σύμφωνα με τους όρους που περιλαμβάνονται στην παρούσα συμφωνία και σύμφωνα με τις οικείες νομοθετικές και κανονιστικές διατάξεις των μερών.
 Άρθρο 2
 Για τους σκοπούς της παρούσας συμφωνίας, ως «διαβαθμισμένες πληροφορίες» νοείται
 i)
 για την ΕΕ: κάθε πληροφορία ή υλικό·
 ii)
 για τη Δημοκρατία της Μολδαβίας: κάθε πληροφορία ή υλικό που χαρακτηρίζεται ως κρατικό μυστικό·
 υπό οποιαδήποτε μορφή, που:
 α)
 έχει οριστεί από οποιοδήποτε από τα μέρη ότι χρήζει προστασίας, καθώς η απώλεια ή η μη επιτρεπόμενη κοινολόγησή του θα μπορούσε να προκαλέσει διάφορους βαθμούς βλάβης ή προσβολής στα συμφέροντα της Δημοκρατίας της Μολδαβίας ή της ΕΕ ή ενός ή περισσοτέρων από τα κράτη μέλη της· και
 β)
 φέρει σήμανση διαβάθμισης ασφάλειας όπως ορίζεται στο άρθρο 7.
 Άρθρο 3
 1. Τα θεσμικά όργανα και οι οργανισμοί της ΕΕ στους οποίους εφαρμόζεται η παρούσα συμφωνία είναι: το Ευρωπαϊκό Συμβούλιο, το Συμβούλιο της Ευρωπαϊκής Ένωσης (εφεξής «το Συμβούλιο»), η Γενική Γραμματεία του Συμβουλίου, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας, η Ευρωπαϊκή Υπηρεσία Εξωτερικής Δράσης (εφεξής «η ΕΥΕΔ») και η Ευρωπαϊκή Επιτροπή.
 2. Τα εν λόγω θεσμικά όργανα και οργανισμοί της ΕΕ μπορούν να ανταλλάσσουν διαβαθμισμένες πληροφορίες που λαμβάνουν δυνάμει της παρούσας συμφωνίας με άλλα θεσμικά όργανα και οργανισμούς της ΕΕ, με την επιφύλαξη της προηγούμενης γραπτής συγκατάθεσης του αποστέλλοντος μέρους και με κατάλληλες εγγυήσεις ότι η οντότητα προορισμού θα προστατεύει τις πληροφορίες επαρκώς.
 Άρθρο 4
 Έκαστο των μερών μεριμνά ώστε να διαθέτει κατάλληλο σύστημα ασφάλειας και μέτρα ασφάλειας, τα οποία βασίζονται


text:
στις βασικές αρχές και τα στοιχειώδη πρότυπα ασφάλειας που καθορίζονται στις αντίστοιχες νομοθετικές ή κανονιστικές διατάξεις του και αντανακλώνται στις ρυθμίσεις ασφάλειας που πρέπει να θεσπιστούν σύμφωνα με το άρθρο 12, ώστε να διασφαλίζεται η εφαρμογή ισοδύναμου επιπέδου προστασίας στις διαβαθμισμένες πληροφορίες στο πλαίσιο της παρούσας συμφωνίας.
 Άρθρο 5
 Έκαστο των μερών:
 α)
 προστατεύει τις διαβαθμισμένες πληροφορίες που παρέχονται από το έτερο μέρος ή ανταλλάσσονται με αυτό στο πλαίσιο της παρούσας συμφωνίας σε βαθμό τουλάχιστον ισοδύναμο με την προστασία που τους παρέχει το αποστέλλον μέρος·
 β)
 διασφαλίζει ότι οι διαβαθμισμένες πληροφορίες που παρέχονται ή ανταλλάσσονται δυνάμει της παρούσας συμφωνίας διατηρούν τη διαβάθμιση ασφάλειας που τους έχει αποδοθεί από το αποστέλλον μέρος και ότι δεν υποχαρακτηρίζονται ούτε αποχαρακτηρίζονται χωρίς προηγούμενη γραπτή συγκατάθεση του αποστέλλοντος μέρους. Το παραλαμβάνον μέρος προστατεύει τις διαβαθμισμένες πληροφορίες σύμφωνα με τις διατάξεις που καθορίζονται από τις δικές του κανονιστικές διατάξεις περί ασφάλειας πληροφοριών με ισοδύναμη διαβάθμιση ασφάλειας όπως ορίζεται στο άρθρο 7·
 γ)
 δεν χρησιμοποιεί τις εν λόγω διαβαθμισμένες πληροφορίες για σκοπούς άλλους από εκείνους που όρισε η πηγή προέλευσης ή από εκείνους για τους οποίους οι πληροφορίες παρέχονται ή ανταλλάσσονται·
 δ)
 δεν κοινολογεί τις εν λόγω διαβαθμισμένες πληροφορίες σε τρίτους χωρίς την προηγούμενη γραπτή συγκατάθεση του αποστέλλοντος μέρους·
 ε)
 δεν επιτρέπει σε άτομα την πρόσβαση σε αυτές τις διαβαθμισμένες πληροφορίες, εκτός εάν είναι ανάγκη να γνωρίζουν αυτές τις πληροφορίες και έχουν λάβει διαβάθμιση ασφάλειας, κατά περίπτωση, σύμφωνα με τις ισχύουσες νομοθετικές και κανονιστικές διατάξεις του παραλαμβάνοντος μέρους·
 στ)
 διασφαλίζει ότι έχουν δεόντως πιστοποιηθεί από άποψη ασφαλείας οι εγκαταστάσεις στις οποίες γίνεται διαχείριση και φύλαξη διαβαθμισμένων πληροφοριών οι οποίες έχουν διαβιβαστεί· και
 ζ)
 διασφαλίζει ότι όλα τα άτομα που έχουν πρόσβαση σε διαβαθμισμένες πληροφορίες ενημερώνονται για την ευθύνη τους να τις προστατεύουν σύμφωνα με τους ισχύοντες νόμους και κανονισμούς.
 Άρθρο 6
 1. Οι διαβαθμισμένες πληροφορίες κοινολογούνται ή γνωστοποιούνται σύμφωνα με την αρχή της συγκατάθεσης της πηγής προέλευσης.
 2. Για τη γνωστοποίηση σε παραλήπτες άλλους από τα μέρη, η απόφαση για την κοινολόγηση ή γνωστοποίηση διαβαθμισμένων πληροφοριών θα λαμβάνεται από το παραλαμβάνον μέρος ανάλογα με την περίπτωση, υπό την επιφύλαξη της προηγούμενης γραπτής συγκατάθεσης του αποστέλλοντος μέρους και σύμφωνα με την αρχή της συγκατάθεσης της πηγής προέλευσης.
 3. Δεν είναι δυνατή η γενική γνωστοποίηση, εκτός εάν συμφωνηθούν διαδικασίες μεταξύ των μερών σχετικά με ορισμένες κατηγορίες πληροφοριών που αφορούν τις ιδιαίτερες απαιτήσεις τους.
 4. Καμία διάταξη της παρούσας συμφωνίας δεν θεωρείται βάση για την υποχρεωτική γνωστοποίηση διαβαθμισμένων πληροφοριών μεταξύ των μερών.
 5. Διαβαθμισμένες πληροφορίες υποκείμενες στην παρούσα συμφωνία δύνανται να παρέχονται σε ανάδοχο ή σε μελλοντικό ανάδοχο, μόνο με την προηγούμενη γραπτή συγκατάθεση του αποστέλλοντος μέρους. Πριν από τη γνωστοποίηση αυτή, το παραλαμβάνον μέρος διασφαλίζει ότι ο ανάδοχος ή ο μελλοντικός ανάδοχος και η εγκατάσταση του αναδόχου είναι σε θέση να προστατεύουν τις πληροφορίες και ότι έχουν κατάλληλη διαβάθμιση ασφάλειας.
 Άρθρο 7
 Προκειμένου να καθιερωθεί ισοδύναμο επίπεδο προστασίας για τις διαβαθμισμένες πληροφορίες που παρέχονται ή ανταλλάσσονται μεταξύ των μερών, οι διαβαθμίσεις ασφάλειας έχουν την ακόλουθη αντιστοιχία:
 ΕΕ
 Δημοκρατία της Μολδαβίας
 TRES SECRET EU / EU TOP SECRET
 STRICT SECRET


text:
SECRET EU / EU SECRET
 SECRET
 CONFIDENTIEL EU / EU CONFIDENTIAL
 CONFIDENŢIAL
 RESTREINT EU / EU RESTRICTED
 RESTRICŢIONAT
 Άρθρο 8
 1. Τα μέρη διασφαλίζουν ότι όλα τα πρόσωπα τα οποία, κατά την εκτέλεση των επίσημων καθηκόντων τους, απαιτείται να έχουν πρόσβαση ή των οποίων τα καθήκοντα ή οι αρμοδιότητες ενδέχεται να τους επιτρέψουν πρόσβαση σε πληροφορίες που διαβιβάζονται ή ανταλλάσσονται δυνάμει της παρούσας συμφωνίας με διαβάθμιση CONFIDENTIEL UE / EU CONFIDENTIAL ή CONFIDENȚIAL ή ανώτερη, έχουν υποβληθεί με επιτυχία στον δέοντα έλεγχο ασφάλειας πριν να τους επιτραπεί η πρόσβαση σε αυτές τις πληροφορίες.
 2. Οι διαδικασίες διαβάθμισης ασφάλειας αποσκοπούν στην εξακρίβωση του κατά πόσον ένα πρόσωπο μπορεί, εάν ληφθεί υπόψη η νομιμοφροσύνη του, η επαγγελματική πίστη του και η αξιοπιστία του, να έχει πρόσβαση σε διαβαθμισμένες πληροφορίες, επί πλέον της αναφερόμενης στο άρθρο 5 στοιχείο ε) ανάγκης να γνωρίζει.
 Άρθρο 9
 Τα μέρη παρέχουν αμοιβαία αρωγή όσον αφορά την ασφάλεια των διαβαθμισμένων πληροφοριών που υπόκεινται στην παρούσα συμφωνία και όσον αφορά θέματα κοινού ενδιαφέροντος που άπτονται της ασφάλειας. Οι αμοιβαίες διαβουλεύσεις ασφάλειας και επισκέψεις αξιολόγησης διεξάγονται από τις αρχές που αναφέρονται στο άρθρο 12, με σκοπό την αξιολόγηση της αποτελεσματικότητας των ρυθμίσεων ασφάλειας, εντός του πλαισίου των αντίστοιχων ευθυνών τους που θα καθοριστούν σύμφωνα με το εν λόγω άρθρο.
 Άρθρο 10
 1. Για τους σκοπούς της παρούσας συμφωνίας:
 α)
 όσον αφορά την ΕΕ, όλη η αλληλογραφία αποστέλλεται μέσω του προϊσταμένου της Υπηρεσίας Πρωτοκόλλου του Συμβουλίου, αυτός δε την διαβιβάζει στα κράτη μέλη και στα θεσμικά όργανα ή οργανισμούς που αναφέρονται στο άρθρο 3, υπό την επιφύλαξη της παραγράφου 2 του παρόντος άρθρου·
 β)
 όσον αφορά τη Δημοκρατία της Μολδαβίας, όλη η αλληλογραφία αποστέλλεται στο κεντρικό πρωτόκολλο του Υπουργείου Εξωτερικών Υποθέσεων και Ευρωπαϊκής Ολοκλήρωσης.
 2. Κατ' εξαίρεση, η αλληλογραφία ενός μέρους στην οποία έχουν πρόσβαση μόνον ορισμένοι αρμόδιοι υπάλληλοι, όργανα ή υπηρεσίες του εν λόγω μέρους είναι δυνατόν, για επιχειρησιακούς λόγους, να απευθύνεται και να είναι προσιτή μόνο σε ορισμένους αρμόδιους υπαλλήλους, όργανα ή υπηρεσίες του άλλου μέρους που υποδεικνύονται συγκεκριμένα ως παραλήπτες, λαμβανομένων υπόψη των αρμοδιοτήτων τους και σύμφωνα με την αρχή της ανάγκης να γνωρίζουν τις εν λόγω πληροφορίες. Όσον αφορά την ΕΕ, η αλληλογραφία αυτή διαβιβάζεται μέσω του προϊσταμένου της Υπηρεσίας Πρωτοκόλλου του Συμβουλίου, του προϊσταμένου της Υπηρεσίας Πρωτοκόλλου της ΕΥΕΔ ή της Υπηρεσίας Πρωτοκόλλου της Ευρωπαϊκής Επιτροπής, ανάλογα με την περίπτωση. Όσον αφορά τη Δημοκρατία της Μολδαβίας, η εν λόγω αλληλογραφία αποστέλλεται μέσω του Υπουργείου Εξωτερικών Υποθέσεων και Ευρωπαϊκής Ολοκλήρωσης, ανάλογα με την περίπτωση.
 Άρθρο 11
 Ο διευθυντής της Υπηρεσίας Ασφαλείας και Πληροφοριών της Δημοκρατίας της Μολδαβίας, ο γενικός γραμματέας του Συμβουλίου, το αρμόδιο για θέματα ασφάλειας μέλος της Ευρωπαϊκής Επιτροπής και ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας επιβλέπουν την εφαρμογή της παρούσας συμφωνίας.
 Άρθρο 12
 1. Για την εφαρμογή της παρούσας συμφωνίας, θεσπίζονται ρυθμίσεις ασφάλειας μεταξύ των αρμόδιων αρχών ασφάλειας που ορίζονται κατωτέρω, η καθεμιά από τις οποίες ενεργεί υπό την καθοδήγηση και εξ ονόματος των οργανικά ανωτέρων της και σε συντονισμό με τις λοιπές αρμόδιες αρχές, προκειμένου να καθοριστούν


text:
τα πρότυπα για την αμφίδρομη προστασία ασφάλειας των διαβαθμισμένων πληροφοριών δυνάμει της παρούσας συμφωνίας:
 —
 αφενός, της Υπηρεσίας Ασφαλείας και Πληροφοριών της Δημοκρατίας της Μολδαβίας,
 —
 και αφετέρου,
 i)
 της Διεύθυνσης Προστασίας και Ασφάλειας της Γενικής Γραμματείας του Συμβουλίου,
 ii)
 της Διεύθυνσης HR.DS — της Διεύθυνσης Ασφάλειας της Ευρωπαϊκής Επιτροπής,
 iii)
 της αρμόδιας για την ασφάλεια διεύθυνσης της ΕΥΕΔ.
 2. Πριν από την παροχή ή την ανταλλαγή διαβαθμισμένων πληροφοριών μεταξύ των μερών δυνάμει της παρούσας συμφωνίας, οι αναφερόμενες στην παράγραφο 1 αρμόδιες αρχές ασφάλειας συμφωνούν ότι το παραλαμβάνον μέρος είναι ικανό να προστατεύσει τις πληροφορίες κατά τρόπο ο οποίος συνάδει προς τις ρυθμίσεις ασφάλειας που θα θεσπιστούν σύμφωνα με την εν λόγω παράγραφο.
 Άρθρο 13
 1. Η αρμόδια αρχή εκατέρου των μερών που αναφέρεται στο άρθρο 12 ενημερώνει αμέσως την αρμόδια αρχή του ετέρου μέρους σχετικά με κάθε αποδεδειγμένη ή εικαζόμενη περίπτωση μη επιτρεπόμενης κοινολόγησης ή απώλειας διαβαθμισμένων πληροφοριών που παρέχονται από το εν λόγω μέρος. Η αρμόδια αρχή διενεργεί έρευνα με τη συνδρομή του άλλου μέρους, εφόσον απαιτείται, και εκθέτει τα αποτελέσματα στο έτερο μέρος.
 2. Οι αρχές που αναφέρονται στο άρθρο 12 θεσπίζουν διαδικασίες που πρέπει να ακολουθηθούν σε αυτές τις περιπτώσεις.
 Άρθρο 14
 Κάθε μέρος βαρύνεται με τα έξοδα που συνεπάγεται γι' αυτό η εφαρμογή της παρούσας συμφωνίας.
 Άρθρο 15
 Καμία διάταξη της παρούσας συμφωνίας δεν μεταβάλλει υπάρχουσες συμφωνίες ή ρυθμίσεις μεταξύ των μερών, ούτε συμφωνίες μεταξύ της Δημοκρατίας της Μολδαβίας και των κρατών μελών της ΕΕ. Η παρούσα συμφωνία δεν εμποδίζει τα μέρη να συνάπτουν άλλες συμφωνίες σχετικές με τη διαβίβαση ή την ανταλλαγή διαβαθμισμένων πληροφοριών που υπόκεινται στην παρούσα συμφωνία, υπό την προϋπόθεση ότι αυτές δεν είναι ασυμβίβαστες με τις υποχρεώσεις που απορρέουν από την παρούσα συμφωνία.
 Άρθρο 16
 Κάθε διαφορά μεταξύ των μερών που προκύπτει από την ερμηνεία ή την εφαρμογή της παρούσας συμφωνίας διακανονίζεται με διαπραγμάτευση μεταξύ των μερών. Κατά τη διάρκεια των διαπραγματεύσεων, αμφότερα τα μέρη συνεχίζουν να εκπληρούν όλες τις υποχρεώσεις τους που απορρέουν από την παρούσα συμφωνία.
 Άρθρο 17
 1. Η παρούσα συμφωνία αρχίζει να ισχύει την πρώτη ημέρα του πρώτου μήνα μετά τη μεταξύ των μερών κοινοποίηση της ολοκλήρωσης των εσωτερικών διαδικασιών που είναι αναγκαίες για τον σκοπό αυτόν.
 2. Έκαστο μέρος κοινοποιεί εγγράφως στο άλλο μέρος τυχόν αλλαγές των νομοθετικών ή κανονιστικών του διατάξεων, οι οποίες θα μπορούσαν να επηρεάσουν την προστασία των διαβαθμισμένων πληροφοριών που αναφέρονται στην παρούσα συμφωνία.
 3. Η παρούσα συμφωνία δύναται να επανεξεταστεί για να μελετηθούν ενδεχόμενες τροποποιήσεις κατόπιν αιτήματος εκατέρου των μερών.
 4. Τυχόν τροποποιήσεις της παρούσας συμφωνίας γίνονται μόνο γραπτώς και κατόπιν κοινής συμφωνίας των μερών. Τίθενται σε ισχύ κατόπιν αμοιβαίας κοινοποίησης όπως προβλέπεται από την παράγραφο 1.
 Άρθρο 18
 Η παρούσα συμφωνία μπορεί να καταγγελθεί από το ένα μέρος με γραπτή ειδοποίηση καταγγελίας που αποστέλλεται στο έτερο μέρος. Η καταγγελία αυτή παράγει αποτελέσματα έξι μήνες από την παραλαβή της κοινοποίησης από το έτερο μέρος, αλλά δεν επηρεάζει τις υποχρεώσεις που έχουν ήδη αναληφθεί στο πλαίσιο της παρούσας συμφωνίας. Ιδίως, όλες οι διαβαθμισμένες πληροφορίες που έχουν παρασχεθεί ή ανταλλαγεί δυνάμει της παρούσας


text:
 11.10.2007
 EL
 Επίσημη Εφημερίδα της Ευρωπαϊκής Ένωσης
 L 266/12
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 53/2007
 της 8ης Ιουνίου 2007
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 44/2007 της 27ης Απριλίου 2007 (1).
 (2)
 Η οδηγία 2006/93/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για τη ρύθμιση της χρησιμοποίησης των αεροπλάνων που υπάγονται στο παράρτημα 16 της σύμβασης για τη διεθνή πολιτική αεροπορία, τόμος 1 μέρος ΙΙ κεφάλαιο 3 δεύτερη έκδοση (1988) (Κωδικοποιημένη έκδοση) (2) πρέπει να ενσωματωθεί στη συμφωνία.
 (3)
 Η οδηγία 2006/93/ΕΚ καταργεί την οδηγία 92/14/ΕΟΚ του Συμβουλίου (3), η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία,
 ΑΠΟΦΑΣΙΖΕΙ:
 Άρθρο 1
 Το κείμενο του σημείου 66ε (οδηγία 92/14/ΕΟΚ του Συμβουλίου) στο παράρτημα ΧΙΙΙ της συμφωνίας αντικαθίσταται από τα ακόλουθα:
 «32006 L 0093: οδηγία 2006/93/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για τη ρύθμιση της χρησιμοποίησης των αεροπλάνων που υπάγονται στο παράρτημα 16 της σύμβασης για τη διεθνή πολιτική αεροπορία, τόμος 1 μέρος ΙΙ κεφάλαιο 3 δεύτερη έκδοση (1988) (κωδικοποιημένη έκδοση) (ΕΕ L 374 της 27.12.2006, σ. 1).»
 Άρθρο 2
 Τα κείμενα της οδηγίας 2006/93/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 9 Ιουνίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Ιουνίου 2007.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 209 της 9.8.2007, σ. 80.
 (2) ΕΕ L 374 της 27.12.2006, σ. 1.
 (3) ΕΕ L 76 της 23.3.1992, σ. 21.
 (4) Δεν έχουν αναφερθεί συνταγματικές απαιτήσεις.


text:
 Σημαντική ανακοίνωση νομικού περιεχομένου
 |
 22005A0520(01)
 Συμφωνία μεταξύ της Ευρωπαϊκής Ένωσης και της Νέας Ζηλανδίας για τη συμμετοχή της Νέας Ζηλανδίας στη στρατιωτική επιχείρηση διαχείρισης κρίσεων της Ευρωπαϊκής Ένωσης στη Βοσνία-Ερζεγοβίνη (επιχείρηση Althea) - Δηλώσεις
 Επίσημη Εφημερίδα αριθ. L 127 της 20/05/2005 σ. 0028 - 0031
 ΜΕΤΑΦΡΑΣΗΣυμφωνίαμεταξύ της Ευρωπαϊκής Ένωσης και της Νέας Ζηλανδίας για τη συμμετοχή της Νέας Ζηλανδίας στη στρατιωτική επιχείρηση διαχείρισης κρίσεων της Ευρωπαϊκής Ένωσης στη Βοσνία-Ερζεγοβίνη (επιχείρηση Althea)Η ΕΥΡΩΠΑΪΚΗ ΕΝΩΣΗ (ΕΕ),αφενός, καιΗ ΚΥΒΕΡΝΗΣΗ ΤΗΣ ΝΕΑΣ ΖΗΛΑΝΔΙΑΣ (ΝΕΑ ΖΗΛΑΝΔΙΑ),αφετέρου,καλούμενες εφεξής "μέρη",ΛΑΜΒΑΝΟΝΤΑΣ ΥΠΟΨΗ:- τη θέσπιση από το Συμβούλιο της Ευρωπαϊκής Ένωσης της κοινής δράσης 2004/570/ΚΕΠΠΑ της 12ης Ιουλίου 2004 για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη [1],- την πρόσκληση προς τη Νέα Ζηλανδία να συμμετάσχει στην επιχείρηση της οποίας ηγείται η ΕΕ,- την επιτυχή ολοκλήρωση της διαδικασίας συγκρότησης δυνάμεων και τη σύσταση του διοικητή επιχειρήσεων της ΕΕ και της στρατιωτικής επιτροπής της ΕΕ να συμφωνηθεί η συμμετοχή δυνάμεων της Νέας Ζηλανδίας στην επιχείρηση της οποίας ηγείται η ΕΕ,- την απόφαση ΒiH/1/2004 της Επιτροπής Πολιτικής και Ασφάλειας, της 21ης Σεπτεμβρίου 2004, όσον αφορά την αποδοχή της συνεισφοράς της Νέας Ζηλανδίας στη στρατιωτική επιχείρηση της ΕΕ στη Βοσνία-Ερζεγοβίνη [2],- την απόφαση BiH/3/2004 της Επιτροπής Πολιτικής και Ασφάλειας, της 29ης Σεπτεμβρίου 2004, σχετικά με τη σύσταση της Επιτροπής Συνεισφερόντων για τη Στρατιωτική Επιχείρηση της Ευρωπαϊκής Ένωσης Βοσνίας-Ερζεγοβίνης [3],ΣΥΜΦΩΝΗΣΑΝ ΣΤΑ ΑΚΟΛΟΥΘΑ:Άρθρο 1Συμμετοχή στην επιχείρηση1. Η Νέα Ζηλανδία συμμετέχει στην κοινή δράση 2004/570/ΚΕΠΠΑ, της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της στρατιωτικής επιχείρησης διαχείρισης κρίσεων της ΕΕ, σύμφωνα με τις διατάξεις της παρούσας συμφωνίας και τις τυχόν απαιτούμενες εκτελεστικές ρυθμίσεις.2. Η συνεισφορά της Νέας Ζηλανδίας στη στρατιωτική επιχείρηση διαχείρισης κρίσεων της ΕΕ, ισχύει υπό την επιφύλαξη της αυτονομίας λήψης αποφάσεων της Ευρωπαϊκής Ένωσης.3. Η Νέα Ζηλανδία εξασφαλίζει ότι οι δυνάμεις και το προσωπικό της που συμμετέχουν στη στρατιωτική επιχείρηση διαχείρισης κρίσεων της ΕΕ εκτελούν την αποστολή τους σύμφωνα με:- την κοινή δράση 2004/570/ΚΕΠΠΑ και τις τυχόν μεταγενέστερες τροποποιήσεις της,- το σχέδιο επιχειρήσεων,- τα μέτρα εφαρμογής.4. Οι δυνάμεις και το προσωπικό που αποσπώνται από τη Νέα Ζηλανδία στην επιχείρηση εκτελούν τα καθήκοντά τους και συμπεριφέρονται με αποκλειστικό γνώμονα το συμφέρον της στρατιωτικής επιχείρησης διαχείρισης κρίσεων της ΕΕ.5. Η Νέα Ζηλανδία ενημερώνει, εν ευθέτω χρόνω, τον αρχηγό επιχειρήσεων της ΕΕ για κάθε αλλαγή όσον αφορά τη συμμετοχή της στην επιχείρηση.Άρθρο 2Καθεστώς των δυνάμεων1. Το καθεστώς των δυνάμεων και του προσωπικού τα οποία συνεισφέρει η Νέα Ζηλανδία στη στρατιωτική επιχείρηση διαχείρισης κρίσεων της ΕΕ, διέπεται από τις διατάξεις της παραγράφου 12 της απόφασης 1575 (2004) του Συμβουλίου Ασφαλείας των Ηνωμένων Εθνών της 22ας Νοεμβρίου 2004.2. Το καθεστώς των δυνάμεων και του προσωπικού που τοποθετούνται σε αρχηγεία ή μονάδες διοικήσεως ευρισκόμενες εκτός της Βοσνίας-Ερζεγοβίνης, διέπεται από διακανονισμούς συμφωνούμενους μεταξύ των οικείων αρχηγείων ή μονάδων διοικήσεως και της Νέας Ζηλανδίας.3. Με την επιφύλαξη των διατάξεων για το καθεστώς των δυνάμεων τις οποίες αναφέρει η παράγραφος 1 του παρόντος άρθρου, η


text: Νέα Ζηλανδία ασκεί τη δικαιοδοσία της επί των δυνάμεων και του προσωπικού της που συμμετέχουν στη στρατιωτική επιχείρηση διαχείρισης κρίσεων της ΕΕ.4. Η Νέα Ζηλανδία ευθύνεται για την αντίκρουση τυχόν αξιώσεων που απορρέουν από τη συμμετοχή δυνάμεων ή του προσωπικού της στη στρατιωτική επιχείρηση διαχείρισης κρίσεων της ΕΕ, ή συνδέονται ή σχετίζονται με αυτήν. Η Νέα Ζηλανδία ευθύνεται για την άσκηση δίωξης, ιδίως ποινικής ή πειθαρχικής, κατά μέλους των δυνάμεων και του προσωπικού της, σύμφωνα με τις νομοθετικές και κανονιστικές διατάξεις της.5. Η Νέα Ζηλανδία αναλαμβάνει την υποχρέωση να υποβάλει δήλωση όσον αφορά την παραίτηση από αξιώσεις έναντι οιουδήποτε κράτους που συμμετέχει στη στρατιωτική επιχείρηση διαχείρισης κρίσεων της ΕΕ, και προβαίνει στην ενέργεια αυτή κατά την υπογραφή της παρούσας συμφωνίας.6. Η Ευρωπαϊκή Ένωση αναλαμβάνει την υποχρέωση να εξασφαλίσει ότι τα κράτη μέλη θα υποβάλουν δήλωση όσον αφορά την παραίτηση από αξιώσεις για τη συμμετοχή της Νέας Ζηλανδίας στη στρατιωτική επιχείρηση διαχείρισης κρίσεων της ΕΕ, και ότι θα προβούν στην ενέργεια αυτή κατά την υπογραφή της παρούσας συμφωνίας.Άρθρο 3Διαβαθμισμένες πληροφορίες1. Η Νέα Ζηλανδία λαμβάνει τα κατάλληλα μέτρα προκειμένου να διασφαλίζει ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιέχονται στην απόφαση 2001/264/ΕΚ του Συμβουλίου [4], και σύμφωνα με τις περαιτέρω οδηγίες που εκδίδονται από τις αρμόδιες αρχές, στις οποίες περιλαμβάνεται ο διοικητής επιχειρήσεων της ΕΕ.2. Εάν η ΕΕ και η Νέα Ζηλανδία συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στα πλαίσια της στρατιωτικής επιχείρησης διαχείρισης κρίσεων της ΕΕ.Άρθρο 4Δομή διοίκησης1. Το σύνολο των δυνάμεων και του προσωπικού που συμμετέχουν στη στρατιωτική επιχείρηση διαχείρισης κρίσεων της ΕΕ, τελούν πλήρως υπό τη διοίκηση των εθνικών τους αρχών.2. Οι εθνικές αρχές μεταβιβάζουν την επιχειρησιακή και τακτική διοίκηση ή/και έλεγχο των δυνάμεων και του προσωπικού τους στο διοικητή επιχειρήσεων της ΕΕ. Ο διοικητής επιχειρήσεων της ΕΕ έχει το δικαίωμα μεταβίβασης της εξουσίας του.3. Η Νέα Ζηλανδία έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα συμμετέχοντα κράτη μέλη της ΕΕ.4. Ο διοικητής επιχειρήσεων της ΕΕ μπορεί, ανά πάσα στιγμή, κατόπιν διαβουλεύσεων με τη Νέα Ζηλανδία, να ζητήσει να αποσυρθεί η συνεισφορά της Νέας Ζηλανδίας.5. Η Νέα Ζηλανδία διορίζει έναν ανώτερο στρατιωτικό αντιπρόσωπο (ΑΣΑ) προκειμένου να εκπροσωπεί το εθνικό της σώμα στη στρατιωτική επιχείρηση διαχείρισης κρίσεων της ΕΕ. Ο ΑΣΑ διαβουλεύεται με το διοικητή επιχειρήσεων της ΕΕ επί όλων των θεμάτων που επηρεάζουν την επιχείρηση και είναι υπεύθυνος για την καθημερινή πειθαρχία του σώματος.Άρθρο 5Χρηματοδοτικές πτυχές1. Η Νέα Ζηλανδία αναλαμβάνει όλα τα έξοδα που συνεπάγεται η συμμετοχή της στην επιχείρηση, εκτός αν αυτά καλύπτονται από την κοινή χρηματοδότηση, όπως προβλέπουν οι νομικές πράξεις που αναφέρει η παράγραφος 1 του άρθρου 1 της παρούσας συμφωνίας, καθώς και η απόφαση αριθ. 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας [5].2. Σε περίπτωση θανάτου, τραυματισμού, απώλειας ή ζημίας


text: φυσικών ή νομικών προσώπων από το κράτος ή τα κράτη όπου διεξάγεται η επιχείρηση, η Νέα Ζηλανδία, αν αποδειχθεί η ευθύνη της, καταβάλλει αποζημίωση υπό τους όρους που προβλέπονται από τις διατάξεις του καθεστώτος των δυνάμεων, κατά τα αναφερόμενα στην παράγραφο 1 του άρθρου 2 της παρούσας συμφωνίας.Άρθρο 6Διακανονισμοί για την εφαρμογή της συμφωνίαςΟ Γενικός Γραμματέας του Συμβουλίου της Ευρωπαϊκής Ένωσης/ Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας και οι αρμόδιες αρχές της Νέας Ζηλανδίας συνομολογούν κάθε αναγκαίο τεχνικό ή διοικητικό διακανονισμό για την εφαρμογή της παρούσας συμφωνίας.Άρθρο 7Μη συμμόρφωσηΣε περίπτωση που ένα μέρος δεν ανταποκρίνεται στις υποχρεώσεις του, όπως ορίζονται από τα προηγούμενα άρθρα, το άλλο μέρος έχει το δικαίωμα να καταγγείλει την παρούσα συμφωνία, επιδίδοντας προειδοποίηση ενός μηνός.Άρθρο 8Ρύθμιση διαφορώνΔιαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.Άρθρο 9Έναρξη ισχύος1. Η παρούσα συμφωνία αρχίζει να ισχύει την πρώτη ημέρα του πρώτου μηνός μετά την ημερομηνία κατά την οποία τα μέρη κοινοποιούν αμοιβαία την ολοκλήρωση των αναγκαίων προς τούτο εσωτερικών διαδικασιών τους.2. Η παρούσα συμφωνία εφαρμόζεται προσωρινά από την ημερομηνία υπογραφής.3. Η παρούσα συμφωνία παραμένει σε ισχύ καθόσον διαρκεί η συνεισφορά της Νέας Ζηλανδίας στην επιχείρηση.Έγινε στις Βρυξέλλες, στις , στην αγγλική σε τέσσερα αντίτυπα.Για την Ευρωπαϊκή ΈνωσηΓια τη Νέα Ζηλανδία[1] ΕΕ L 252 της 28.7.2004, σ. 10.[2] ΕΕ L 324 της 27.10.2004, σ. 20.[3] ΕΕ L 325 της 28.10.2004, σ. 64· απόφαση όπως τροποποιήθηκε από την απόφαση BiH/5/2004 (ΕΕ L 357 της 2.12.2004, σ. 39).[4] ΕΕ L 101 της 11.4.2001, σ. 1· απόφαση όπως τροποποιήθηκε από την απόφαση 2004/194/ΕΚ (ΕΕ L 63 της 28.2.2004, σ. 48).[5] ΕΕ L 63 της 28.2.2004, σ. 68.--------------------------------------------------